Barnwyr 20 BWM - Yna holl feibion Israel a aethant - Bible Gateway\nBarnwyr 19Barnwyr 21\nBarnwyr 20 Beibl William Morgan (BWM)\n20 Yna holl feibion Israel a aethant allan; a’r gynulleidfa a ymgasglodd ynghyd fel un dyn, o Dan hyd Beerseba, a gwlad Gilead, at yr Arglwydd, i Mispa. 2 A phenaethiaid yr holl bobl, o holl lwythau Israel, a safasant yng nghynulleidfa pobl Dduw; sef pedwar can mil o wŷr traed yn tynnu cleddyf. 3 (A meibion Benjamin a glywsant fyned o feibion Israel i Mispa.) Yna meibion Israel a ddywedasant, Dywedwch, pa fodd y bu y drygioni hyn? 4 A’r gŵr y Lefiad, gŵr y wraig a laddesid, a atebodd ac a ddywedodd, I Gibea eiddo Benjamin y deuthum i, mi a’m gordderch, i letya. 5 A gwŷr Gibea a gyfodasant i’m herbyn, ac a amgylchynasant y tŷ yn fy erbyn liw nos, ac a amcanasant fy lladd i; a threisiasant fy ngordderch, fel y bu hi farw. 6 A mi a ymeflais yn fy ngordderch, ac a’i derniais hi, ac a’i hanfonais hi trwy holl wlad etifeddiaeth Israel: canys gwnaethant ffieidd‐dra ac ynfydrwydd yn Israel. 7 Wele, meibion Israel ydych chwi oll; moeswch rhyngoch air a chyngor yma.\n8 A’r holl bobl a gyfododd megis un gŵr, gan ddywedyd, Nac eled neb ohonom i’w babell, ac na throed neb ohonom i’w dŷ. 9 Ond yn awr, hyn yw y peth a wnawn ni i Gibea: Nyni a awn i fyny i’w herbyn wrth goelbren; 10 A ni a gymerwn ddengwr o’r cant trwy holl lwythau Israel, a chant o’r mil, a mil o’r deng mil, i ddwyn lluniaeth i’r bobl; i wneuthur, pan ddelont i Gibea Benjamin, yn ôl yr holl ffieidd‐dra a wnaethant hwy yn Israel. 11 Felly yr ymgasglodd holl wŷr Israel yn erbyn y ddinas yn gytûn fel un gŵr.\n12 A llwythau Israel a anfonasant wŷr trwy holl lwythau Benjamin, gan ddywedyd, Beth yw y drygioni yma a wnaethpwyd yn eich mysg chwi? 13 Ac yn awr rhoddwch y gwŷr, meibion Belial, y rhai sydd yn Gibea, fel y lladdom hwynt, ac y dileom ddrygioni o Israel. Ond ni wrandawai meibion Benjamin ar lais eu brodyr meibion Israel: 14 Eithr meibion Benjamin a ymgynullasant o’r dinasoedd i Gibea, i fyned allan i ryfel yn erbyn meibion Israel. 15 A chyfrifwyd meibion Benjamin y dydd hwnnw, o’r dinasoedd, yn chwe mil ar hugain o wŷr yn tynnu cleddyf, heblaw trigolion Gibea, y rhai a gyfrifwyd yn saith gant o wŷr etholedig. 16 O’r holl bobl hyn yr oedd saith gant o wŷr etholedig yn chwithig; pob un ohonynt a ergydiai â charreg at y blewyn, heb fethu. 17 Gwŷr Israel hefyd a gyfrifwyd, heblaw Benjamin, yn bedwar can mil yn tynnu cleddyf; pawb ohonynt yn rhyfelwyr.\n18 A meibion Israel a gyfodasant, ac a aethant i fyny i dŷ Dduw, ac a ymgyngorasant â Duw, ac a ddywedasant, Pwy ohonom ni a â i fyny yn gyntaf i’r gad yn erbyn meibion Benjamin? A dywedodd yr Arglwydd, Jwda a â yn gyntaf. 19 A meibion Israel a gyfodasant y bore, ac a wersyllasant yn erbyn Gibea. 20 A gwŷr Israel a aethant allan i ryfel yn erbyn Benjamin; a gwŷr Israel a ymosodasant i ymladd i’w herbyn hwy wrth Gibea. 21 A meibion Benjamin a ddaethant allan o Gibea, ac a ddifethasant o Israel y dwthwn hwnnw ddwy fil ar hugain o wŷr hyd lawr. 22 A’r bobl gwŷr Israel a ymgryfhasant, ac a ymosodasant drachefn i ymladd, yn y lle yr ymosodasent ynddo y dydd cyntaf. 23 (A meibion Israel a aethent i fyny, ac a wylasent gerbron yr Arglwydd hyd yr hwyr: ymgyngorasent hefyd â’r Arglwydd, gan ddywedyd, A af fi drachefn i ryfel yn erbyn meibion Benjamin fy mrawd? A dywedasai yr Arglwydd, Dos i fyny yn ei erbyn ef.) 24 A meibion Israel a nesasant yn erbyn meibion Benjamin yr ail ddydd. 25 A Benjamin a aeth allan o Gibea i’w herbyn hwythau yr ail ddydd; a hwy a ddifethasant o feibion Israel eilwaith dair mil ar bymtheg o wŷr hyd lawr: y rhai hyn oll oedd yn tynnu cleddyf.\n26 Yna holl feibion Israel a’r holl bobl a aethant i fyny ac a ddaethant i dŷ Dduw, ac a wylasant, ac a arosasant yno gerbron yr Arglwydd, ac a ymprydiasant y dwthwn hwnnw hyd yr hwyr, ac a offrymasant boethoffrymau ac offrymau hedd gerbron yr Arglwydd. 27 A meibion Israel a ymgyngorasant â’r Arglwydd, (canys yno yr oedd arch cyfamod Duw yn y dyddiau hynny; 28 A Phinees mab Eleasar, mab Aaron, oedd yn sefyll ger ei bron hi yn y dyddiau hynny;) gan ddywedyd, A chwanegaf fi mwyach fyned allan i ryfel yn erbyn meibion Benjamin fy mrawd, neu a beidiaf fi? A dywedodd yr Arglwydd, Ewch i fyny; canys yfory y rhoddaf ef yn dy law di. 29 Ac Israel a osododd gynllwynwyr o amgylch Gibea. 30 A meibion Israel a aethant i fyny yn erbyn meibion Benjamin y trydydd dydd, ac a ymosodasant wrth Gibea, fel cynt. 31 A meibion Benjamin a aethant allan yn erbyn y bobl; a thynnwyd hwynt oddi wrth y ddinas: a hwy a ddechreuasant daro rhai o’r bobl yn archolledig, fel cynt, yn y priffyrdd, o’r rhai y mae y naill yn myned i fyny i dŷ Dduw, a’r llall i Gibea yn y maes, ynghylch dengwr ar hugain o Israel. 32 A meibion Benjamin a ddywedasant, Cwympwyd hwynt o’n blaen ni, fel ar y cyntaf. Ond meibion Israel a ddywedasant, Ffown, fel y tynnom hwynt oddi wrth y ddinas i’r priffyrdd. 33 A holl wŷr Israel a gyfodasant o’u lle, ac a fyddinasant yn Baal‐tamar: a’r sawl a oedd o Israel yn cynllwyn, a ddaeth allan o’u mangre, sef o weirgloddiau Gibea. 34 A daeth yn erbyn Gibea ddeng mil o wŷr etholedig o holl Israel; a’r gad a fu dost: ond ni wyddent fod drwg yn agos atynt. 35 A’r Arglwydd a drawodd Benjamin o flaen Israel: a difethodd meibion Israel o’r Benjaminiaid, y dwthwn hwnnw, bum mil ar hugain a channwr; a’r rhai hyn oll yn tynnu cleddyf. 36 Felly meibion Benjamin a welsant mai eu lladd yr oeddid: canys gwŷr Israel a roddasant le i’r Benjaminiaid; oherwydd hyderu yr oeddynt ar y cynllwynwyr, y rhai a osodasent yn ymyl Gibea. 37 A’r cynllwynwyr a frysiasant, ac a ruthrasant ar Gibea: a’r cynllwynwyr a utganasant yn hirllaes, ac a drawsant yr holl ddinas â min y cleddyf. 38 Ac yr oedd amser nodedig rhwng gwŷr Israel a’r cynllwynwyr; sef peri ohonynt i fflam fawr a mwg ddyrchafu o’r ddinas. 39 A phan drodd gwŷr Israel eu cefnau yn y rhyfel, Benjamin a ddechreuodd daro yn archolledig o wŷr Israel ynghylch dengwr ar hugain: canys dywedasant, Diau gan daro eu taro hwynt o’n blaen ni, fel yn y cyntaf. 40 A phan ddechreuodd y fflam ddyrchafu o’r ddinas â cholofn o fwg, Benjamin a edrychodd yn ei ôl; ac wele fflam y ddinas yn dyrchafu i’r nefoedd. 41 Yna gwŷr Israel a droesant drachefn; a gwŷr Benjamin a frawychasant: oherwydd hwy a ganfuant fod drwg wedi dyfod arnynt. 42 Am hynny hwy a droesant o flaen gwŷr Israel, tua ffordd yr anialwch; a’r gad a’u goddiweddodd hwynt: a’r rhai a ddaethai o’r dinasoedd, yr oeddynt yn eu difetha yn eu canol. 43 Felly yr amgylchynasant y Benjaminiaid; erlidiasant hwynt, a sathrasant hwynt yn hawdd hyd yng nghyfer Gibea, tua chodiad haul. 44 A lladdwyd o Benjamin dair mil ar bymtheg o wŷr: y rhai hyn oll oedd wŷr nerthol. 45 A hwy a droesant, ac a ffoesant tua’r anialwch i graig Rimmon. A’r Israeliaid a loffasant ohonynt ar hyd y priffyrdd, bum mil o wŷr: erlidiasant hefyd ar eu hôl hwynt hyd Gidom, ac a laddasant ohonynt ddwy fil o wŷr. 46 A’r rhai oll a gwympodd o Benjamin y dwthwn hwnnw, oedd bum mil ar hugain o wŷr yn tynnu cleddyf: hwynt oll oedd wŷr nerthol. 47 Eto chwe channwr a droesant, ac a ffoesant i’r anialwch i graig Rimmon, ac a arosasant yng nghraig Rimmon bedwar mis. 48 A gwŷr Israel a ddychwelasant ar feibion Benjamin, ac a’u trawsant hwy â min y cleddyf, yn ddyn o bob dinas, ac yn anifail, a pheth bynnag a gafwyd: yr holl ddinasoedd hefyd a’r a gafwyd, a losgasant hwy â thân.


Rheoliadau Hawliau Teithwyr Ewropeaidd — Bus Users UK\nNod Rheoliad (UE) Rhif 181/2011 Senedd Ewrop a'r Cyngor ynghylch hawliau teithwyr mewn cludiant bysiau a choetsis yw atal gwahaniaethu gan weithredwyr bysiau a choetsis. Bus Users yw'r corff a enwebwyd i arolygu cwynion am wasanaethau bysiau a choetsis ym Mhrydain Fawr y tu allan i Lundain (ble mae gan London TravelWatch yr un rôl)\nDan y rheoliad:\nNi all cwmnïau bysiau godi pris gwahanol arnoch yn seiliedig ar eich cenedl neu ar unrhyw anabledd y gallai fod gennych (er nad yw'r rheoliad hwn yn effeithio ar ddeiliaid tocynnau mantais bws).\nNi all cwmnïau bysiau a choetsis wrthod derbyn bwciad gan, rhoddi, neu fel arall darparu tocyn i berson, neu eu derbyn ar y cerbyd, ar sail anabledd neu symudedd cyfyngedig, oni bai ei bod yn gorfforol amhosibl i godi teithiwr anabl neu pe byddai'n groes i'r ddeddfwriaeth iechyd a diogelwch.\nMae'n rhaid i'r holl staff sy'n delio â'r cyhoedd (er nad yw hyn yn berthnasol i yrwyr am y tro) gael eu hyfforddi mewn ymwybyddiaeth o anabledd. Mae'n rhaid i'r hyfforddiant gwmpasu:\nymwybyddiaeth o, ac ymatebion priodol i deithwyr gydag anableddau corfforol, synhwyraidd (clyw a gweledol), cudd neu ddysgu, yn cynnwys sut i wahaniaethu rhwng gwahanol alluoedd pobl y gallai eu symudedd, ymgyfeirio, neu gyfathrebu fod yn gyfyngedig,\nrhwystrau a wynebir gan bobl anabl a phobl gyda symudedd cyfyngedig, yn cynnwys rhwystrau agwedd, amgylcheddol/corfforol a chyfundrefnol,\ncŵn cymorth cydnabyddedig, yn cynnwys rôl ac anghenion ci cymorth,\ndelio â digwyddiadau annisgwyl, sgiliau rhyngbersonol a dulliau cyfathrebu gyda phobl fyddar a phobl gyda nam ar y clyw, pobl gyda nam ar y golwg, pobl gyda nam ar y lleferydd, a phobl gydag anabledd dysgu,\nsut i drin cadeiriau olwyn a chymhorthion symudedd eraill yn ofalus er mwyn osgoi difrod (os oes rhai, ar gyfer yr holl staff sy'n gyfrifol am drin bagiau)\nOs bydd cwmni bysiau neu goetsis yn colli neu'n difrodi unrhyw gymhorthion symudedd, fel cadair olwyn, mae'n rhaid iddynt roi rhai newydd neu dalu am eu hatgyweirio.\nMae Gorsaf Goetsis Victoria yn Llundain a Gorsaf Goetsis Birmingham wedi cael eu henwebu fel gorsafoedd coetsis ble mae'n rhaid rhoi cymorth i deithwyr anabl.\nMae'n rhaid i'r rhain alluogi teithwyr gydag anableddau i:\nroi gwybod eu bod wedi cyrraedd yn y derfynfa a'u bod wedi gofyn am gymorth mewn mannau dynodedig,\nsymud o'r man dynodedig i'r cownter talu, ystafell aros a'r man esgyn,\nmynd ar y cerbyd, gyda darpariaeth lifftiau, cadeiriau olwyn neu gymorth arall sydd ei angen, fel y bo'n briodol,\ncasglu eu bagiau,\ndisgyn o'r cerbyd,\ncario ci cymorth cydnabyddedig ar fws neu goets,\nmynd i'r sedd.\nMae'n rhaid bod rheolwyr cwmnïau bysiau a therfynfeydd yn gallu rhoi gwybodaeth ddigonol i deithwyr am eu taith ac am eu trefn gwyno.\nMae hawliau ychwanegol gan deithwyr ar wasanaethau coetsis sy'n hirach na 250km rhwng aelod-wladwriaethau'r UE. Mae'r rhain yn cynnwys:\nAd-dalu pris llawn y tocyn neu ailgyfeirio yn achos gorfwcio, canslo neu oedi sy'n fwy na dwy awr yn hwyrach na'r amser ymadael amcangyfrifedig\nIawndal o 50% o bris y tocyn yn ogystal ag ad-dalu'r pris llawn yn achos gorfwcio, canslo neu oedi sy'n fwy na dwy awr yn hwyrach na'r amser ymadael amcangyfrifedig, pan fod y cwmni bysiau a choetsis yn peidio â chynnig yr hawl i'r teithiwr ddewis rhwng ad-daliad ac ailgyfeirio\nCymorth digonol (byrbrydau, prydau, lluniaeth, ynghyd â llety, os oes angen) yn achos canslo neu oedi mwy na 90 munud ar gyfer teithiau sy'n hirach na thair awr\nIawndal am farwolaeth, anaf, colled neu ddifrod i fagiau a achosir gan ddamweiniau ffordd\nCeir rhagor o fanylion yma. Noder bod yr hawliau sy'n cwmpasu gwasanaethau sy'n fwy na 250km yn y DU yn berthnasol i deithiau i wledydd eraill yr UE yn unig (e.e. Llundain-Dulyn, Llundain-Paris) ac nid i wasanaethau yn y DU sydd ar hyn o bryd wedi eu heithrio o'r rheoliad.\nDylid anfon yr holl gwynion at y cwmni bysiau neu goetsis fel y gallant ddelio â nhw: Bydd Bus Users yn ymyrryd os nad ydych yn llwyddo i gael ymateb boddhaol.


Dechreuodd Jan, sy’n gweithio yn ardal Llanelli, ddysgu siarad Cymraeg yn wreiddiol ar gwrs Cymraeg i’r Teulu pan oedd yn gweithio yn Ysgol Saron, Rhydaman tua pum mlynedd yn ôl.\nRoedd hi’n falch o’r cyfle i ymarfer ei Chymraeg gyda phlant yr ysgol ac roedd hi hefyd yn medru ymarfer ei Chymraeg gyda’i meibion yn y cartref.\nErs iddi ddechrau gweithio fel Swyddog Gorfodi Sifil, mae hi wedi bod yn mynychu dosbarth Mynediad 2 gyda’r Cyngor Sir yng Nghaerfyrddin. Roedd angen medru siarad peth Cymraeg arni ar gyfer ei swydd newydd a bellach, mae’n gallu gofyn llawer o gwestiynau sy’n berthnasol i’w swydd er enghraifft ‘Oes bathodyn glas ‘da chi?’\nDywedodd Jan: “Mae dysgu Cymraeg yn gymaint o hwyl. Rwy’n edrych ymlaen at y wers bob wythnos. Mae’n ddosbarth cyfeillgar iawn ac mae’r tiwtor yn hyfryd. Ar y dechrau, rydych chi’n meddwl bod y profiad yn mynd i fod yn un sy’n codi ofn ond dyw e’ ddim o gwbl. Rydym ni gyd yn chwerthin ac yn cael hwyl”.\nMae gan Jan ychydig o gyngor defnyddiol i ddysgwyr newydd. “Byddwn i’n dweud wrth bawb am ganolbwyntio yn y dosbarth a cheisio gwneud peth gwaith gartref. Y peth mwyaf pwysig i gofio yw dechrau pob sgwrs â ‘Dw i’n dysgu Cymraeg’. Cewch ymateb da iawn i hynny!”\nDywedodd y Cynghorydd Glynog Davies, yr aelod o’r bwrdd gweithredol dros addysg a gwasanaethau plant: “Mae’n dda clywed bod Jan yn cael gymaint o hwyl yn dysgu Cymraeg a’i bod hi eisoes yn gallu defnyddio’r hyn mae hi wedi’i ddysgu yn y gwaith.\n“Byddwn yn annog pawb sydd eisiau dysgu Cymraeg i ddilyn ôl traed Jan ac i gofrestru ar gyfer un o’n cyrsiau.”\nI gofrestru ar gwrs, ewch i dysgucymraeg.cymru neu ffoniwch 01267 246862 am ragor o wybodaeth.\nTref Caergybi yn ehangu dathliadau Dydd Gŵyl Dewi eleni\non 22/01/2020 - 08:45 am\non 26/01/2015 - 11:39 am


Cyfleoedd mis Hydref 2019 - Llenyddiaeth Cymru\nHafanNewyddionCyfleoedd mis Hydref 2019\nCyhoeddwyd Maw 1 Hyd 2019 - Gan Llenyddiaeth Cymru\nEncil Awduron Nant – Mis Hydref ymlaen\nCystadleuaeth Ystafell fy Hun – 18 Hydref\nMae’r Gymdeithas Frenhinol i Lenyddiaeth yn cynnal cystadleuaeth ar gyfer unigolion 14 – 18 oed mewn partneriaeth gyda Stori Gyntaf. 90 mlynedd yn ôl cyfeiriodd Virgina Woolf at yr hyn oedd angen i awduron ei ysgrifennu. Beth ydych chi’n meddwl sydd ei angen i chi ei wneud i gael dyfodol mor ddisglair â phosib. Ysgrifenwch draethawd a mynegwch eich barn am yr hyn sydd angen ei wneud i gael dyfodol fel awdur.\nGwobr Farddoniaeth Ryngwladol Troubadour 2019 – 21 Hydref\nMae wobr flynyddol Troubadour, a gyflwynir gan Coffee-House Poetry yn Llundain, yn gyfle i ennill rhwng £500 a £2000 o bunnoedd. I fod â chyfle i ennill, cyflwynwch gerdd hyd at 45 llinell. Dylai’r cerddi fod yn wreiddiol (dim cyfieithiadau) ac ni allant fod wedi eu darlledu neu eu cyhoeddi (mewn print nac arlein). Gall pobl o bobl gwlad ymgeisio, ond rhaid i’r cerddi fod yn y Saesneg. Y ffi cyflwyno yw £5.\nAm ragor o wybodaeth, ewch i: http://www.coffeehousepoetry.org/prizes\nTheatr Clwyd: Cynllun Awdur Preswyl – 25 Hydref\nMae hwn yn gyfle i dreulio amser yn ysgrifennu a myfyrio ar eich gwaith, er mwyn i Theatr Clwyd ddod i wybod am eich gwaith, ac os yn fuddiol, derbyn sylwadau ar eich gwaith. Nid oes rheidrwydd arnoch i gynhyrchu unrhyw beth yn y pen draw, ac i’r un raddau arnom ninnau i gynhyrchu’r gwaith. Y gobaith ydy bod y gwaith yn ffurfio cychwyn ar bartneriaeth gyda Theatr Clwyd a gyda rhwydwaith o awduron, sy’n gartrefol iawn yn y theatr.\nAm ragor o wybodaeth, ewch i: https://www.theatrclwyd.com/en/get-involved/artist-development/writer-in-residence/\nCystadleuaeth Mentora Cinnamon – 30 Hydref\nMae Cinnamon Press yn cynnig cyfle i ennill lle yn eu cynllun mentora Cinnamon Pencil, ynghyd â dwy ysgoloriaeth 50% i’r ddau agosaf i’r brig. I wneud cais, gallwch gyflwyno 10 cerdd gyda hyd at 50 o linellau yr un, 2 stori fer hyd at 5,000 gair yr un, neu 10,000 gair cyntaf nofel, yn ogystal â chrynodeb a datganiad personol ysgrifennu. Gellir cyflwyno cerddi unigol sydd wedi eu cyhoeddi arlein neu mewn print, cyhyd â bod yr hawlfraint yn perthyn i’r awdur. Croesawir ymgeiswyr rhyngwladol. Ffi cyflwyno yw £10.\nAm ragor o wybodaeth, ewch i: https://www.cinnamonpress.com/index.php/competitions/cinnamon-pencil-competition\nGwobrau Cymdeithas yr Awduron 2020 – 31 Hydref / 15 Tachwedd / 30 Tachwedd\nYr ALCS Gwobr Ymddiriedolaeth Tom-Gallon – ar gyfer gwaith wedi ei gyhoeddi, neu heb ei gyhoeddi.\nY Gwobrau Eric Gregory – Ar gyfer casgliad o gerddi gan feirdd o dan 30 oed.\nY Wobr McKitterick – ar gyfer nofel newydd gan awdur dros 40 oed (wed’i gyhoeddi neu heb ei gyhoeddi)\nGwobr Farddoniaeth Cymru, wedi’i noddi gan Brifysgol Aberystwyth – 28 Tachwedd\nAr ôl 55 mlynedd o gyhoeddi barddoniaeth gyfoes mewn 212 o rifynnau (ac yn cyfri) yn ei gylchgrawn, mae cylchgrawn Barddoniaeth Cymru wedi cyhoeddi Gwobr Barddoniaeth Cymru. Dyma gystadleuaeth genedlaethol i ddarganfod y farddoniaeth gyfoes orau yn genedlaethol. Mae’n agored i ymgeiswyr gydag un cherdd heb fynd dros 70 o linellau gan feirdd newydd dros 17 oed o Gymru a thu draw. Mae’n rhad ac am ddim i ymgeisio i’r awduron hynny sydd o gefndiroedd icwm isel yn y Deyrnas Unedig, neu o gartrefi sydd yn ennill £16,000 neu lai yn flynyddol.\nGwobr Llyfr Lluniau Bioamrywiaeth Cogan 2020 – 2 Rhagfyr\nMer 1 Ebr 2020\nCyfleoedd Mis Ebrill 2020\nGwaith Comisiwn i Awduron gan Llenyddiaeth Cymru – Dyddiad Cau 15 Ebrill\nMer 18 Maw 2020


Gorddwr - Wicipedia\ncwmwd yn Nheyrnas Powys\nCwmwd yn Nheyrnas Powys oedd Cwmwd Gorddwr. Gorweddai yn ne-ddwyrain y deyrnas (gogledd Powys heddiw) yn union ar y ffin â Lloegr. Pan ymrannwyd teyrnas Powys ddiwedd y 12g, daeth yn rhan o dywysogaeth Powys Wenwynwyn.\nGorweddai'r cwmwd ar y ffin rhwng teyrnas Powys a Swydd Amwythig yn Lloegr i'r dwyrain. Yng Nghymru, ffiniai â chymydau Deuddwr, Ystrad Marchell a'r Llannerch Hudol i'r gorllewin a rhan o gantref Cedewain i'r de. Cawsai ei enwi yn gwmwd Gorddwr am ei fod yn gorwedd i'r dwyrain o afon Hafren (gor yn yr ystyr "dros").\nRhimyn o gwmwd ydoedd, yn rhedeg o'r de i'r gogledd, gyda bryn Cefn Digoll (Long Mountain) yn dominyddu ei dirwedd. Roedd ei trefi bychain canoloesol yn cynnwys Treberfedd, Trewern a Trelystan.\nChwareodd ei ran yn hanes Harri Tudur. Glaniodd Harri yn Sir Benfro ar 7 Awst 1485 gyda byddin fechan o Lancastriaid alltud a Ffrancod, efallai tua 2,000 i gyd. Teithiodd tua'r gogledd-ddwyrain yn hytrach na'n uniongyrchol tua'r dwyrain, a ger Cefn Digoll yng nghwmwd Gorddwr ymunodd nifer sylweddol o Gymry â'i fyddin: llu o dde-orllewin Cymru dan Rhys ap Thomas, gwŷr Gwent a Morgannwg dan yr Herbertiaid a gwŷr o ogledd Cymru dan William Griffith o'r Penrhyn. Erbyn hyn roedd ganddo fyddin o tua 5,000. Aeth yn ei flaen i drechu Rhisiart III o Loegr ar Faes Bosworth.\nWedi dod o "https://cy.wikipedia.org/w/index.php?title=Gorddwr&oldid=8525380"\nLast edited on 18 Mehefin 2019, at 16:00\nNewidiwyd y dudalen hon ddiwethaf ar 18 Mehefin 2019, am 16:00.


> Adnoddau > cynghorion > sut i wneud ac i allforio sioe sleidiau gyda Lightroom 3\nPhotoshop Lightroom, rhifyn arbennig o Photoshop, efallai nad ydynt mor broffesiynol â Photoshop CS, ond mae'n gadael proffesiynol a ffotograffwyr frwd gyflym ac yn hawdd trefnu, golygu a rhannu delweddau. Bydd yr erthygl hon yn dangos i chi sut i wneud sioe sleidiau gyda Lightroom 3 ac allforio mewn ffyrdd niferus i rannu eich lluniau ar ei orau.\nGweler hefyd: wneud sioe sleidiau gyda cerddoriaeth, lluniau, fideo ac ati.\nWneud sioe sleidiau yn Lightroom 3\nUn o nodweddion mwyaf defnyddiol Lightroom yw y imprompt sioe sleidiau sy'n caniatáu i chi wylio lluniau ar sgrin lawn gan ddefnyddio templed presennol a lleoliadau yn y modiwl sioe sleidiau, a'r gyfradd, cylchdroi, neu Dileu lluniau mewn ffolder.\nI greu sioe sleidiau yn Lightroom, dilynwch y camau hyn:\n1. Dewiswch lluniau o'r llyfrgell. Yn Llyfrgell modiwl, gallech ddewis lluniau mewn gwedd Grid neu Filmstconvert. I droi ffolder neu gasgliad o ffotograffau i'r sioe sleidiau, ewch i ffolderi neu gasgliad panel dewis lluniau.\n2. Trefnwch y Gorchymyn sleid Llun. Ewch i modiwl sioe sleidiau a llusgwch y lluniau yn y Filmstconvert drefnu iddynt yn y Gorchymyn a ddymunir. Nodi bod ni allwn lusgo i drefnu os ydych wedi dewis casgliad smart.\n3. dewis templed sioe sleidiau, ac addasu os bydd angen. Tynnu sylw at sioe sleidiau templed yn y porwr templed rhagolwg a defnyddio yn eich sioe sleidiau. Gosodiadau'r opsiynau, gosodiad, troshaenau, cefndir, a teitlau yn ar gael. Unwaith y byddwch yn fodlon ar y templed personol, arbed i'w defnyddio wedyn.\n4. gwneud gosodiadau hyd a pontio. Yn y panel chwarae y modiwl sioe sleidiau, gosod y sleid opsiynau hyd a pontio. Hefyd ddewis ffeil cerddoriaeth i'w ddefnyddio fel cefndir y sioe sleidiau. Os oes angen, nodwch sleidiau cyflwyniad a credyd. Anwybyddu'r cam hwn os oedd allforio sioe sleidiau fel PDF oherwydd mae sioeau sleidiau PDF yn defnyddio hyd y sleid sefydlog ac yn pylu pontio.\n5. allforio Lightroom sioe sleidiau i PDF neu fideo. Cliciwch y botwm rhagolwg sioe sleidiau i wylio y sioe sleidiau terfynol. Os ydych yn hapus gyda'r canlyniad, cliciwch y botwm fideo allforio neu PDF allforio ar y chwith is i allforio sioe sleidiau.\nSioe sleidiau Lightroom awgrymiadau:\n1. ar gyfer sioe sleidiau Lightroom 2: llif gwaith yn debyg.\n2. ydych yn awgrymu i arbed eich gosodiad sioe sleidiau fel templed personol felly gallwch ailddefnyddio'r mae'n hawdd, arbed eich amser gwerthfawr.\nSioe sleidiau Lightroom allforio\nGallwch allgludo'ch Lightroom sioe sleidiau i sioe sleidiau PDF (angen Adobe Reader) neu sioe sleidiau fideo yn modiwl sioe sleidiau. Gallech hefyd wneud sioe sleidiau i gyhoeddi ar-lein mewn modiwl we.\nSioe sleidiau Lightroom allforio i PDF\nPDF yn safon ar gyfer dogfen gludadwy, sy'n golygu y gallwch wylio sioe sleidiau Lightroom yn llwyfannau lluosog cyhyd ag y mae Adobe Reader wedi'i osod. I allforio Lightroom sioe sleidiau fel PDF, cliciwch botwm Allgludo PDF ar y chwith isaf yn y modiwl sioe sleidiau . Mae'r terfynau yn cynnwys dim cerddoriaeth a oes lleoliadau yn para am arbed.\nSioe sleidiau Lightroom allforio i'r fideo\nGellid chwarae fideos sioe sleidiau hefyd ar gyfrifiaduron eraill gyda chwaraewr cyfryngau gydnaws. Bydd Lightroom allforio sioe sleidiau fel mae H.264 MPEG-4 yn y ffeiliau yn gyflawn gyda cherddoriaeth, sleidiau a lleoliadau eraill chwarae. Fel arbed sioe sleidiau i PDF, cliciwch botwm Allgludo fideo ar y chwith isaf yn y modiwl sioe sleidiau i ddewis proffil fideo a arbed sioe sleidiau Lightroom cyfrifiadur.\nAllforio i we\nMae Lightroom yn caniatáu ichi wneud sioe sleidiau ar gyfer y we gyda modiwl we yn uniongyrchol. Daw'r Lightroom gyda pheiriannau sawl i greu sioe sleidiau we o dan tab we. Y peiriannau yn rhywbeth fel templedi oriel sy'n ei gwneud yn bosibl i droi'r ffotograffau yn orielau o arddull dylunio ar flaenau'ch bysedd. Cymryd SimpleViewer injan er enghraifft, mae dim ond angen i chi ddewis arddull "Defnyddio" a nodi rhai gwybodaeth angenrheidiol eraill megis gwybodaeth am y safle, ymddangosiad, capsiwn, ac ati, ac mae'n barod i lanlwytho sioe sleidiau Lightroom eich gwefan.\nAllforio i DVD?\nEfallai Mae hefyd angen i chi losgi sioe sleidiau DVD ar gyfer gwylio ar y teledu neu taflunydd, i rannu gyda'ch ffrindiau neu gwsmeriaid. Mae'n syniad da i allforio Lightroom sioe sleidiau i fideo a llosgi gyda eich hoff llosgydd DVD. Fel arall, gall Wondershare adeiladwr sioe sleidiau DVD uniongyrchol drawsnewid eich lluniau i sioe sleidiau gwych gyda ffotograffau a teitlau wedi'u hanimeiddio. Mae hefyd yn cynnwys DVD parod llosgi offeryn ar gyfer gwneud DVDs ar gyfer unrhyw chwaraewr DVD safonol. Hefyd, mae fersiwn Mac yn symleiddio y sioe sleidiau a gwneud, a thaliadau ydych am bris llai costus.


Datganiad ar drefniadau ysgolion ar gyfer gweithwyr allweddol.\nMae'r Cyngor wrthi'n gweithio ar fanylion y ddarpariaeth addysgol o bell ar gyfer pob plentyn ynghyd â threfniadau ar gyfer plant y gweithwyr allweddol, plant sy'n agored i niwed, a dosbarthiadau prydau ysgol am ddim ar gyfer plant sy'n gymwys. Byddwn yn rhyddhau'r wybodaeth cyn gynted ag y bydd yn barod. Byddwch yn amyneddgar.\nDywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry: "Rydyn ni'n wynebu sefyllfa nas welwyd o'r blaen, ond rwyf am i chi wybod ein bod yn gweithio ar y cyflymder uchaf posibl i baratoi popeth a'i weithredu.\n"Yn dilyn canllaw y Llywodraeth ar yr hyn a ystyrir yn weithiwr allweddol, rydyn ni'n deall bod llawer o bobl dan yr argraff nawr y gallan nhw gael darpariaeth gofal plant o ddydd Llun.\n"Mae'n bwysig i chi wybod bod rhaid i ni yn gyntaf oll ystyried a sicrhau darpariaeth a goruchwyliaeth ar gyfer plant y mae eu rhieni neu eu gofalwyr yn staff y GIG a gweithwyr gofal. Mae'n amlwg bod rhaid i ni ganolbwyntio ar y ddau grŵp hyn yn y lle cyntaf, er mwyn sicrhau y gallan nhw ddal ati i gyflawni'r gwaith hanfodol sy'n ofynnol er mwyn atal COVID-19 a gofalu am y cleifion.\n"Rwy'n gwybod bod hon yn adeg ofidus i bawb, ond gallwch fod yn sicr ein bod yn gweithio mor gyflym ag y gallwn ni i roi'r cynlluniau hyn ar waith. Os ydych yn dod o dan y categorïau allweddol eraill, fel y'u diffinnir gan y llywodraeth hoffem ofyn i chi yn garedig ystyried dod o hyd i ddewisiadau eraill o ran gofal plant am y tro. Nid yw'n bosib i ni fod mewn sefyllfa lle y bydd mwyafrif yr ysgolion yn ailagor eto os yw'r diffiniad o weithiwr allweddol yn rhy eang. Diolch i chi am eich amynedd yn ystod y cyfnod hwn. Byddwn yn eich diweddaru cyn gynted ag y gallwn. Daliwch ati i ddilyn ein sianeli cyfryngau cymdeithasol"


East Williamston - Wicipedia\nPentref, plwyf a chymuned yn ne Sir Benfro, Cymru, yw East Williamston (Cymraeg: Dwyrain Trewiliam a Tregwilym Ddwyrain). Saif i'r gogledd-orllewin o dref Dinbych-y-pysgod, fymryn i'r de o briffordd yr A477.\nMae cymuned Tregwilym Ddwyrain hefyd yn cynnwys pentrefi Cold Inn a Broadmoor Roedd poblogaeth y gymuned yn 1,787 yn 2001.\nWest Williamston, pentref arall yn Sir Benfro\nPoblogaeth cymuned East Williamston (pob oed) (1,844)\nY nifer dros 3 oed sy'n siarad Cymraeg (East Williamston) (217)\nY nifer sydd wedi'u geni yng Nghymru (East Williamston) (1044)\nY nifer mewn gwaith rhwng 16 a 74 oed(East Williamston) (320)\n↑ City Population; adalwyd 9 Tachwedd 2021\n↑ Gwefan Cynllun Gwefan Plwy; Esgobaeth Tyddewi; adalwyd 26 Tachwedd 2018\nWedi dod o "https://cy.wikipedia.org/w/index.php?title=East_Williamston&oldid=11027700"\nLast edited on 4 Chwefror 2022, at 11:10\nNewidiwyd y dudalen hon ddiwethaf ar 4 Chwefror 2022, am 11:10.


Pan nad yw mor hawdd mynd allan a gwirfoddoli'n bersonol gydag elusennau a grwpiau cymunedol, mae yna bob amser y posibilrwydd o helpu gartref fel unigolyn neu gyda'r rheiny sy’n rhannu aelod gyda chi. Yma yn Undeb y Myfyrwyr, rydym yn dal i fod eisiau galluogi pobl i wirfoddoli a’ch darparu â syniadau a chyfleoedd i gymryd rhan!\nSyniadau i Helpu o'ch Cartref neu gyda’ch cyd-letywyr\nCasglu sbwriel neu lanhau’r traeth\nNid yw gweld yr holl sbwriel sydd yn ein mannau cyhoeddus yn brofiad braf. Sbwriel bwyd cyflym, pecynnu plastig ac eitemau defnydd untro yw’r pethau sydd i’w gweld amlaf, ac er bod angen datrysiad gan lywodraethau a chynhyrchwyr, mae casglu sbwriel yn ffordd gyflym a syml o weithredu'n lleol.\nI fynd ati i gasglu sbwriel, bydd angen i chi ...\nMynnwch fenig rwber, bag bin a chodwr sbwriel (o fis Medi ymlaen, byddwch chi'n gallu benthyg y rhain o Undeb y Myfyrwyr - e-bost alg51@aber.ac.uk)\nYstyriwch y tywydd, y traffig, amseroedd y llanw a pheidiwch â chodi unrhyw eitemau miniog na baw cwn.\nGwnewch yn siwr eich bod yn diheintio'r codwr sbwriel ac yn golchi'ch dwylo ar ôl i chi orffen.\nMae’n bosib y gallwch chi ymuno â mentrau casglu sbwriel torfol drwy sefydliadau fel Cadwch Gymru’n Daclus- https://www.keepbritaintidy.org/search-our-map?vg=1 a Syrffwyr yn Erbyn Carthffosiaeth - https://www.sas.org.uk/regions-reps/\nMae Undeb y Myfyrwyr hefyd yn mynd ati i lanhau’r traeth bob tymor!\nCyflwyno Cofnodion Bywyd Gwyllt Lleol\nMae'r Rhwydwaith Bioamrywiaeth Cenedlaethol (NBN) yn bartneriaeth gydweithredol a grëwyd i gyfnewid gwybodaeth am fioamrywiaeth. Os ydych chi'n gwybod ychydig am fywyd gwyllt a bod gennych chi’r hyder i adnabod yr hyn rydych chi wedi'i weld, yna iRecord yw'r lle i fynd! Nod iRecord yw ei gwneud hi'n haws i bobl sy'n sylwi ar fywyd gwyllt i goladu’r hyn maen nhw wedi’i weld, cael hynny wedi’i wirio gan arbenigwyr, a bod y wybodaeth honno wedyn ar gael i gynorthwyo ymchwil a gwneud penderfyniadau ar lefelau lleol a chenedlaethol.\nI gyflwyno cofnodion bywyd gwyllt lleol, bydd angen i chi wneud y canlynol...\nMynnwch bensil a phapur, binocwlars, chwyddwydr a llyfrau Adnabod Natur\nCofnodwch unrhyw fywyd gwyllt neu blanhigion a welwch. (Gwnewch yn siwr eich bod yn gwirio llyfrau neu wefannau adnabyddiaeth os nad ydych yn siwr)\nCyflwynwch eich cofnodion a'ch lleoliad drwy'r Rhwydwaith Bioamrywiaeth Cenedlaethol iRecord - https://www.brc.ac.uk/irecord\nOs gwelwch chi rywbeth gwerth ei gofnodi yn ardal Aberystwyth, gallwch hefyd gyflwyno hyn i Ganolfan Gwybodaeth Bioamrywiaeth Gorllewin Cymru - https://www.wwbic.org.uk/wildlife-recording/\nOs hoffech chi gymryd rhan mewn arolygu ecolegol fel rhan o grwp wedi’i drefnu, ymunwch â Grwp Facebook Fforwm Bywyd Gwyllt Cymunedol Penparcau i gael hysbysiadau ynghylch arolygon sydd ar y gweill -https://www.facebook.com/groups/829779180427287/about/\nCodi Arian at Elusen\nNawr yn fwy nag erioed, mae angen ein help ar elusennau i ddarparu a chodi arian sy'n sicrhau y gall eu gwaith pwysig barhau. Er mwyn helpu elusennau gael adferiad ar ôl COVID-19, gallwch roi eich cefnogaeth a'ch amser drwy godi arian at elusen sy'n agos at eich calon.\nEr mwyn codi arian at elusen, bydd angen i chi wneud y canlynol...\nDewis elusen a tharged ar gyfer codi arian\nDewis eich gweithgaredd codi arian ar-lein - Gallai hyn fod yn gwerthu eitemau, her noddedig, digwyddiadau wedi'u trefnu a.y.b.\nSefydlu tudalen codi arian\nRhannu eich gweithgaredd, ac annog pobl i roi arian er mwyn i chi gyrraedd eich targed!\nOs ydych chi’n ymuno â chlwb neu gymdeithas, fe allech chi fod yn rhan o'u hymdrechion codi arian RAG a gwirfoddoli gyda'r aelodau i geisio codi cymaint o arian â phosib! Os hoffech chi godi arian ar gyfer elusen RAG a’ch bod angen rhywfaint o help i drefnu, cysylltwch ag undeb@aber.ac.uk\nMae micro-wirfoddoli’n ffordd gyfleus a hawdd i helpu gyda phrosiect, unrhyw bryd ac unrhyw le! Gallwch wirfoddoli o gyn lleied ag 1 funud ar y tro, ac mae gennych gyfle i helpu gydag ystod enfawr o weithgareddau. Y syniad yw y gall llawer o bobl yn cyflawni gweithredoedd bach gael effaith fawr!\nMae micro-wirfoddoli’n berffaith ar gyfer y rhai sydd â bywydau prysur oherwydd ...\nNi fyddwch yn cael eich clymu i le neu amser penodol\nChi sy'n rheoli'r amser a'r amgylchedd ar gyfer gwirfoddoli\nDoes dim angen llawer iawn o hyfforddiant\nYchydig iawn o ymrwymiad sydd ei angen\nI ddod yn ficro-wirfoddolwr a dewis o blith cannoedd o brosiectau ewch i - www.zooniverse.org/\nBod yn Gyfaill Ffôn\nPan nad yw'n bosibl cyfarfod yn bersonol, dod yn gyfaill dros y ffôn yw'r nesaf peth i hynny! Mae hon yn ffordd wirioneddol werthfawr o roi o'ch amser i helpu â brwydro yn erbyn unigrwydd a meithrin cysylltiadau ag unigolion oedrannus yn eich cymuned.\nEr mwyn bod yn gyfaill dros y ffôn, bydd angen i chi ...\nDewis elusen sy’n trefnu cyfeillgarwch o’r fath\nMae Re-engage, The Silver Line, Age UK neu Independent Age i gyd yn wasanaethau cyfeillio yn y DU\nCofrestru eich diddordeb a mynychu hyfforddiant\nFe gewch eich paru ag unigolyn o'r un anian â chi, a byddwch yn eu ffonio'n wythnosol (ar amser y cytunwyd arno) i gael sgwrs gyfeillgar!\nYn syml, mae rhoi gwaed yn arbed bywydau. Gall y rhan fwyaf o bobl roi gwaed; gall dynion roi gwaed bob 12 wythnos, tra gall menywod roi gwaed bob 16 wythnos. Mae'r GIG yn arbennig angen mwy o roddwyr sy'n groenddu, yn ddynion neu sydd â math gwaed O negyddol.\nI roi gwaed am y tro cyntaf, neu os ydych chi wedi rhoi o’r blaen, bydd angen i chi fynd i:\nwww.blood.co.uk/ neu www.welsh-blood.org.uk/\nAteb ychydig o gwestiynau i wneud yn siwr y gallwch chi roi gwaed\nOs ydych chi'n gymwys, dewiswch eich lleoliad a holwch pryd mae'r sesiwn roddi gwaed nesaf yn digwydd\nGwnewch yn siwr eich bod yn aildrefnu os byddwch chi'n gweld na allwch chi fynychu neu os ydych chi'n teimlo'n sâl\nMae Gwasanaeth Gwaed Cymru yn dod i Brifysgol Aberystwyth ddwywaith y flwyddyn, felly os ydych chi'n gymwys, cewch gyfle i roddi fel myfyriwr.\nCyfrannu at Fanc Bwyd\nMae banciau bwyd yn adnoddau hanfodol sy’n dosbarthu bwyd a nwyddau ymolchi i'r rhai sydd eu hangen fwyaf. Mae’n bosibl y bydd pobl o bob cefndir angen defnyddio banc bwyd ar ryw adeg yn eu bywydau. Drwy roi eitemau, rydych chi'n rhoi help llaw i rywun gan sicrhau eu bod nhw’n cael eu pryd bwyd nesaf.\nEr mwyn cefnogi banc bwyd lleol, bydd angen i chi ...\nPenderfynu faint rydych chi am ei wario\nCysylltu â’r banc bwyd, neu fynd i’w gwefan, i ddarganfod pa eitemau sydd eu hangen fwyaf\nPrynu’r eitemau hyn (o fewn eich cyllideb) pan fyddwch chi’n siopa am fwyd nesaf\nGadael yr eitemau yn y man gollwng ar gyfer y banc bwyd\nJubilee Storehouse yw'r banc bwyd lleol ar gyfer Aberystwyth, ac mae mannau gollwng yn y dref wedi’u lleoli yn Tesco a Morrisons. Gallwch ddarganfod pa eitemau sydd eu hangen arnynt drwy fynd i - https://www.facebook.com/JubileeStorehouse


SPoC yn y doc: a yw'n bryd i ni drawsgludo staff CRC i'r llys? - Wales\nWales > Newyddion a mewnwelediadau > Ymchwil > SPoC yn y doc: a yw’n bryd i ni drawsgludo staff CRC i’r llys?\nYmchwil\t Tachwedd 27, 2019\nSPoC yn y doc: a yw’n bryd i ni drawsgludo staff CRC i’r llys?\nDavid Coley, Uned Ymchwil KSS CRC – cyhoeddwyd gyntaf yn Probation Quarterly Rhifyn 11\nEfallai bod Trawsnewid Adsefydliad yn dal i ymddangos i lawer o staff prawf i fod yn debyg i lywio drwy fydysawdnewydd. Gall hyn fod yn arbennig o wir yn amgylchedd y llys gan nad oes gan staff y Cwmni Adsefydlu Cymunedol (CRC) hawl i gynulleidfa ac mae unrhyw un pwynt cyswllt (SPoC) yn y llys bellach yn un o’u cyn gydweithwyr asiantaeth. Teimla rhai bod hon yn system a gafodd ei thrawsgludo o blaned arall a’i bod yn estron i gyfathrebu arfer gorau, gan ddadlau mai’r canlyniad yw colli hyder sylweddol mewn gorfodi gorchmynion cymunedol. Felly, a ddylai menter newydd gynnwys gosod staff CRC ar ffurf SPoC yn y llys, i fentro mynd ble nad oes fawr ddim staff CRC wedi bod o’r blaen?\nYn ystod haf 2018, bu CRC Caint Surrey Sussex a’i gydweithwyr NPS ardal cyfatebol yn cymryd rhan mewn cyfres o bum gweithdy ar y cyd i archwilio’r materion o weithio rhyngasiantaethol parthed gwella arfer y llys a gwarediadau llys perthynol. Roedd hyn yn cynnwys myfyrio ar y lleihad sylweddol yn y nifer y gorchmynion cymunedol a wnaed yn y blynyddoedd diwethaf a diffyg hyder ymddangosiadol ymysg Ynadon o ran gwasanaethau prawf (Crest, 2017; CJI, 2017, 2018).\nRoedd adroddiadau HMIP (2017a; 2017b) eisoes wedi amlygu heriau i’r Weinyddiaeth Gyfiawnder a’u gwasanaethau prawf o ran gorfodi a materion tor-amodau, Gofynion Gweithgareddau Adsefydlu (RARs), anawsterau TG a diffyg cyffredinol o gyfathrebu rhyngasiantaethol, gyda rhaglenni achrededig yn ymddangos i ‘wywo ar y gwinwydd’ (HMIP, 2017a). Yn ogystal, o fewn y gweithdai ar y cyd daeth materion arfer gorau ehangach o faes ymyriadau gan ddarparwyr gwasanaeth prawf i’r trafodaethau rhyngasiantaethol wrth i swyddogion prawf CRC, staff gweinyddol, staff rhaglenni, SPO a goruchwylwyr CP, ynghyd â staff llys NPS, drafod yn frwd realiti dyddiol eu bywydau gwaith perthnasol.\nO fewn trafodaethau gweithdai, roedd themâu cyffredinol yn codi’n naturiol oedd yn amlygu maint yr heriau a wynebir. Mae’r rhaniad Trawsnewid Adsefydlu (TR) a’r tirlun wedi TR yn arwain y ffordd o ran anawsterau strwythurol sylfaenol, ynghyd â thoriadau i gyllid dros nifer o flynyddoedd. Yn dilyn yn agos oedd anawsterau a nodwyd gan gyfranogwyr o ran diffyg staff mewn rhai meysydd, llwyth gwaith uchel a rhedeg i gadw’n gyfoes gyda disgwyliadau ‘cyfiawnder cyflym’. Pan mae’r heriau hyn wedi eu halinio i ffactorau dylanwadol atodol fel Deddf Adsefydlu Troseddwyr 2014, Deddf Cymorth Cyfreithiol, Dedfrydu a Chosbi Troseddwyr 2012, llai o geisiadau am Adroddiadau Darparu Safonol (SDR) gan ddedfrydwyr, a lleihad mewn hyfforddiant i ynadon yn y blynyddoedd diwethaf(Crest, 2017), daw’r darlun yn fwy cymhleth a chynnil. Heb os mae’r rhain yn faterion sydd wedi dylanwadu ar ymarfer a deilliannau’r gwasanaeth prawf yn ystod y blynyddoedd blaenorol, er yn faterion sydd wedi codi ers 2010-11 ac felly’n digwydd naill ai ochr yn ochr gydag, neu yn dilyn, cychwyn y dirywiad mewn gwarediadau cymunedol. Yn gyfatebol, nid yw materion meithrin hyder mewn dedfrydau cymunedol wrth gwrs yn beth newydd(Allen, 2008) ac felly mae’n rhaid eu gosod o fewn cyd-destun ehangach i raddau.\nFelly, pa themâu gweithdai a ddaeth i’w amlwg o safbwyntiau staff llinellflaen, gan dimau’r CRC ac NPS y llysoedd? Yn bwysicach, pa arloesi a ddaeth i’r amlwg i fynd i’r afael â’r anawsterau gyda’r bwriad o geisio canfod datrysiadau posibl? Yn gyntaf ac yn bennaf, roedd cydweithwyr CRC ac NPS yn cydnabod bod y farnwriaeth yn dehongli ‘prawf’ i fod yn un uned benodol, nid dwy asiantaeth wahanol. Felly, mae hyn yn darparu ysgogiad i weithredu mewn modd unedig a chydlynol.\nYn ogystal, fel y nodwyd yn y gweithdai, ‘mae’n dda siarad’ ac fe nododd cydweithwyr ragor o gyfleoedd dysgu a datblygu cyfunol i fod yn bwysig, gan gynnwys mwy o gysgodi ac arsylwi traws-asiantaethol ar gyfer rolau rhanddeiliaid eraill, rhannu digwyddiadau a gweithdai hyfforddi, a chynhadledd arfer gorau llysoedd amlasiantaethol blynyddol. Roedd y gweithdai’n glir bod yn rhaid i staff rhaglen fynychu digwyddiadau o’r fath. Byddai digwyddiadau datblygu yn annog gwelliant o ran strwythur adroddiadau llys CRC gyda’r bwriad o hybu sgiliau staff o ran dadansoddirisg, disgrifio cynnydd mewn gorchmynion llys a deall gwarediadau priodol. Mae hyn yn rhannol yn ymgais i gynnal lefelau hyder ysgrifennu adroddiadau ymysg staff CRC nad ydynt yn ymarfer yn rheolaidd bellach mewn lleoliad llys. Byddai digwyddiadau cyfunol yn mynd i’r afael â’r camddealltwriaeth o ran cynnwys RAR ac amserlenni a chwblhad rhaglenni achrededig, gyda’r bwriad y bydd disgwyliadau pob asiantaeth yn fwy realistig ynghylch y realiti o orfodi a chwblhau gorchmynion cymunedol.\nY llys yn galw SPoC\nRoedd mwy o bresenoldeb gan CRC yn y llys wedi dod i’r amlwg fel thema ganolog o fewn gweithdai ar draws y rhanbarth. Trafodwyd hawliau’r CRC i gynulleidfa yn y llys yn helaeth ac er y cydnabuwyd diffyg llais CRC yn y llys, diffiniodd cyfranogwyr y gweithdy’r angen am broffil cynyddol i CRC yn y llys, yn bennaf fel modd i wella cyfathrebu rhwng pob asiantaeth ac i feithrin mwy o hyder. Mae mesurau sydd ar gael i staff CRC ar hyn o bryd yn cynnwys gweithio’n agos gyda staff llys NPS trwy fwy o bresenoldeb mewn gwrandawiadau llys. Gallai hyn fod trwy gynnydd ym mhresenoldeb staff mewn adolygiadau cynnydd ar orchmynion cymunedol ac/neu bresenoldeb personol mewn gwrandawiadau tor-amodau.\nFodd bynnag, thema amlwg i godi o’r gweithdai oedd gosod SPoC CRC yn y llys, neu o bosibl mewn swyddfa CRC gerllaw. Awgrymwyd SPoC canolog ar gyfer gwaith grŵp fel dewis amgen hefyd. Byddai rôl o’r fath yn golygu sianelu a ffocysu llif gwybodaeth yn uniongyrchol rhwng asiantaethau. Byddai enghreifftiau o dasgau SPoC yn cynnwys darparu adroddiadau cynnydd i gydweithwyr NPS (neu’n uniongyrchol i’r Fainc/Barnwr os y’i gelwir i’r llys gan staff NPS); rheoli gwybodaeth am dor-amodau; casglu deunydd CPS gan y llys; siarad yn uniongyrchol gyda defnyddwyr gwasanaeth sy’n ymddangos yn y llys i egluro manylion disgwyliadau a gofynion y ddedfryd; darparu apwyntiadau cychwynnol ar unwaith; trosglwyddo canlyniadau dedfrydu; hyrwyddo argaeledd rhaglen gyda defnydd amserol a phriodol; a chysylltu’n uniongyrchol gydag asiantaethau sector gwirfoddol yn y llys. Yn y pen draw, mae’r rôl hon yn cwmpasu meithrin ymddiriedaeth a hyder ar gychwyn cyntaf ymwneud y CRC yn y broses gorchmynion cymunedol a’r daith ymataliad unigol. Rhaid tybio y byddai’r rôl angen osgoi cynnal unrhyw fath o asesiad proffesiynol o risgiau ac anghenion defnyddwyr gwasanaeth neu o ddarparu’r llysoedd gyda chynigion proffesiynol neu argymhellion, oherwydd gwrthdaro buddiannau posibl. Er hynny, roedd nifer o gyfranogwyr y gweithdy yn teimlo bod y syniad yn ffordd amlwg ymlaen i hybu cyfathrebu rhwng holl chwaraewyr y llys ac i gyflenwi gwybodaeth mewn modd mwy uniongyrchol. Fel y nododd rhai o gyfranogwyr y CRC yn y gweithdy, ‘Mae’n gwneud synnwyr llwyr’!\nWrth gwrs, dylid nodi y byddai angen ymgynghori gydag Ynadon a Barnwyr, yr NPS, CPS, asiantaethau gwirfoddol a phob chwaraewr arall yn y llys ar y posibilrwydd hwn o fewn rhanbarth KSS. Rhaid ystyried agweddau’r cyhoedd hefyd, yn ogystal â’r mater o Ynadon yn tueddu i ffafrio gwarediadau cymunedol cyn carchariadau tymor byr (Allen, 2008). Yn ogystal, awgrymir y byddai angen mwy o drafodaeth, ymgynghoriad ac archwiliad ymchwil byr ar gyfer yr opsiwn yma cyn gorfod byw gyda chanlyniadau negyddol posibl ymroi i antur newydd ar gyflymder eithafol. Hefyd, fel y mae Gwen Robinson yn ein hatgoffa, mae angen hyfforddiant staff parhaus ar gyfer yr NPS a CRC os ydym am wneud mwy na dim ond ‘rhoi gorchudd dros y diffygion’ (Robinson, 2018). Yn ogystal, byddai angen i’r CRC roi ystyriaeth drylwyr i oblygiadau ariannol ac agweddau penodol rôl SPoC. Fodd bynnag, mae proffil CRC cynyddol yn y llys yn cael ei ystyried gan nifer o staff CRC KSS yn fenter angenrheidiol ac amserol.\nMae’r Weinyddiaeth Gyfiawnder wedi cydnabod dichonoldeb ar gyfer rôl o’r fath yn ei bapur ymgynghori, Strengthening probation, building confidence (Gorffennaf 2018) ac yn ymateb Cymdeithas yr Ynadon cydnabyddir posibilrwydd archwiliad petrus rôl o’r fath (MA, 2018). Mae papur ymgynghori’r Weinyddiaeth a Chymdeithas yr Ynadon yn dyfynnu’r enghraifft bresennol o CRC Durham Tees Valley yn cael ei gyd-leoli gyda’r timau llys NPS lleol trwy aelod o staff ymroddedig. Mae’r rôl hon wedi ei chynllunio i hysbysu adroddiadau cyn dedfrydu yn well ar yr ymyriadau sydd ar gael a’r gwasanaethau a ddarperir gan y CRC.\nMae’r Weinyddiaeth Gyfiawnder yn cydnabod bod deddfwriaeth bresennol yn atal staff CRC rhag cyflenwi cyngor i’r llysoedd a bod y diffyg cyswllt uniongyrchol rhwng CRC ac Ynadon yn creu rhwystrau i feithrin hyder y llysoedd o ran darparwyr gwasanaeth prawf. Felly hefyd, mae ail-sefydliad y Fforwm Dedfrydwyr a Phrawf Cenedlaethol gan y Weinyddiaeth Gyfiawnder wedi digwydd er mwyn i CRC, CPS, staff y llys, erlynyddion ac eraill allu cyfathrebu’n well a thrafod heriau cyfredol a chyfleoedd ar gyfer y dyfodol. Mae Cyfarwyddyd Prawf Cyswllt Lleol, sydd â’r nod o sicrhau bod CRC yn cyfranogi mewn trafodaethau lleol gyda llysoedd ynghylch y gwasanaethau maent yn eu cynnig, wedi ei gyhoeddi. Yn ogystal, cred y Weinyddiaeth Gyfiawnder y bydd hyn yn hybu cwmpas cyffredinol Arolwg Dedfrydwyr a Bwletin Dedfrydwyr yr NPS.\nFelly a yw’r syniad o staff prawf CRC yn cyfathrebu’n uniongyrchol o fewn lleoliad y llys yn swnio fel taith o ganfyddiad neu raglen ffuglen wyddonol? Yn sicr roedd gweithdai ar y cyd KSS CRC – NPS yn trafod dulliau arfer gorau cilyddol yn y llys a thu hwnt mewn modd creadigol, gan gynnwys ymddangosiad SPoC CRC yn y llys. Yn ogystal, ystyrir digwyddiadau datblygu ar y cyd i fod yn ffordd well ymlaen i fynd i’r afael â’r holl heriau yn y system bresennol.\nRoedd hyn yn arbennig o wir ar gyfer cyfathrebu anawsterau RAR, cwblhau rhaglenni achrededig, gorfodi a materion adrodd i’r llysoedd y CRC. Felly, os yw rôl gyfathrebu a chydlynu benodol ar gyfer staff CRC o fewn y llysoedd yn cael ei hystyried i fod yn gennad amlwg ar gyfer y dyfodol mewn gweithdai ymarferwyr prawf, ai dyma’r adeg i ddechrau trawsgludo SPoC CRC i’r llys?\nAllen, R (2008) ‘Changing attitudes to crime and punishment: Building confidence in community penalties’ Probation Journal, Rhifyn 55(4), 389-400.\nCCJS (2011) Community Sentences: a solution to penal excess? Centre for Crime and Justice Studies, Llundain, Lloegr.\nCJI (2017) Community sentences across borders, Centre for Justice Innovation, Llundain, Lloegr.\nCJI (2018) Renewing Trust: how can we improve the relationship between probation and the courts? Centre for Justice Innovation, Llundain, Lloegr.\nCrest (2017) Where did it all go wrong? A study into the use of community sentences in England and Wales, Crest Advisory, Llundain, Lloegr.\nCrest (2018) Rewiring Justice: Transforming punishment and rehabilitation for the 21st Century, Crest Advisory, Llundain, Lloegr.\nHMIP (2017a) The work of probation services in courts: an inspection by HM Inspectorate of Probation, Mehefin 2017. Manceinion, Lloegr.\nCymdeithas yr Ynadon (2018) Response to Strengthening probation, building confidence, Cymdeithas yr Ynadon, Medi 2018.\nY Weinyddiaeth Gyfiawnder (2018) Strengthening probation, building confidence. Y Weinyddiaeth Gyfiawnder, Gorffennaf 2018. Llundain, Lloegr.\nRobinson, G (2018) Transforming probation services in Magisrates’ courts’, Probation Journal, Rhifyn 65(3), 316-334.\nTwf y terfysgwr adain dde eithafol: Ail-gysyniadoli risg mewn ymarfer prawf


Graffeg gyfrifiadurol - Wicipedia\nGraffeg gyfrifiadurol gan ddangos: ffrâm noeth (dde) a rendrad gorffenedig (chwith) o Gymraes ifanc mewn gwisg gofodwraig; dull gwyddonias.\nMeddalwedd eitha cyffredin ym myd graffeg cyfrifiadurol yw Blender; dyma giplun o fersiwn 2.45, gan ddangos model 3D.\nMae graffeg gyfrifiadurol yn lluniau a ffilmiau a grëir gan ddefnyddio cyfrifiaduron. Fel arfer, mae'r term yn cyfeirio at ddata delwedd a gynhyrchir gan gyfrifiadur a gynhyrchir gyda chymorth caledwedd a meddalwedd graffig arbenigol. Mae'n un o'r meysydd oddi mewn i wyddoniaeth gyfrifiadurol sydd wedi'i ddatblygu'n helaeth ers tua'r 1980au. Cafodd yr ymadrodd ei fathu yn 1960, gan yr ymchwilwyr graffeg cyfrifiadurol Verne Hudson a William Fetter o'r cwmni awyrennau, Boeing. Yn aml caiff ei fyrhau fel "CG" (computer graphics), ond weithiau ychwanegir y gair "imagery" (delweddiaeth) ato'n ddiangen, i greu'r byrfodd "CGI". Dywedir, weithiau, fod graffeg cyfrifiadurol yn cynnwys popeth ar wahân i destun a sain.\nYmlith y pynciau o fewn y maes hwn mae: dylunio rhyngwyneb ar gyfer y defnyddiwr, graffeg sprite, graffeg fector, modelu 3D, cysgodion a golau, dylunio GPU, dargopïo gyda phelydrau (ray tracing), golwg cyfrifiadurol a llawer rhagor. Mae'r fethodoleg yn dibynnu'n helaeth ar y gwyddorau sylfaenol o geometreg, opteg, a ffiseg.\nGraffeg cyfrifiadurol sy'n gyfrifol am arddangos a chyfleu data celf a delweddau'n effeithiol, yn ddeniadol ac yn ystyrlon i'r defnyddiwr. Fe'i defnyddir hefyd ar gyfer prosesu data delwedd a dderbynnir o'r byd real. Mae datblygiad graffeg cyfrifiadurol wedi cael effaith sylweddol ar sawl cyfrwng ac mae wedi chwyldroi animeiddio, ffilmiau, hysbysebu, gemau fideo a dylunio graffig yn gyffredinol.\n↑ ISS Prifysgol Leeds (2002). "What are computer graphics?". Adalwyd 2008\nWedi dod o "https://cy.wikipedia.org/w/index.php?title=Graffeg_gyfrifiadurol&oldid=7779926"\nLast edited on 25 Mawrth 2019, at 00:38


Ymgynghorydd, Cymru – Addysg & Chymdeithas\nBritish Council, Cymru\n£26,406 - £33,112\nMae'r cyfle hwn yn cynnwys gweithio ar draws rhaglenni dwy ysgol, Cysylltu Dosbarthiadau drwy Ddysgu Byd-eang a'r Rhaglen Addysg Ryngwladol yng Nghymru sy'n cynnwys gweinyddu'r Prosiect Addysgu Iaith Gymraeg ym Mhatagonia. Pwrpas y rôl yw arwain a rheoli'r broses o gynllunio a chyflwyno'r ddwy raglen o’r cychwyn drwy bob cyfnod dilynol o oes y prosiect.\nDros y blynyddoedd nesaf, bydd yr unigolyn llwyddiannus yn gyfrifol am weithredu cynnyrch rhaglenni ddethol yng Nghymru. Ein nôd ni, ymhen amser, yw ymgysylltu â thros 4,000 o athrawon drwy'r gweithgareddau hyn. Bydd deilydd y swydd yn gweithio'n uniongyrchol gydag ysgolion a chyda isgontractwyr i gefnogi athrawon er mwyn cael mynediad at elfennau datblygiad proffesiynol a chydweithio rhyngwladol y rhaglen.\nPrif gyfrifoldebau’r swydd :\nRhagweld a rheoli cyllidebau\nRheoli llinell a thasg ymgynghorwyr cynorthwyol\nCymorth a chyngor i athrawon\nCysylltu ag amrywiaeth o dîmau mewnol a thramor\nRheoli ac ymgysylltu â rhanddeiliaid allanol\nCadw llygad ar y farchnad gan werthuso a datblygu cynnyrch\nRhuglder yn yr iaith Gymraeg – llafar ac ysgrifenedig\nGwybodaeth o / y parodrwydd i ddysgu am addysgu, y system addysg a’r polisi yng Nghymru\nProfiad o reoli prosiect ac mae cymhwyster APM yn ddumunol\nProfiad o reoli perthnasau âg uwch rhanddeiliaid mewnol ac allanol, yn ddelfrydol o fewn prosiectau addysg\nProfiad o reoli cyllideb a phrosiectau ariannol\nY Cyngor Prydeinig yw sefydliad rhyngwladol y DU ar gyfer cysylltiadau diwylliannol a chyfleoedd addysgol. Rydym yn creu gwybodaeth a dealltwriaeth gyfeillgar rhwng pobl y DU a gwledydd eraill. Gwnawn hyn drwy wneud cyfraniad cadarnhaol i'r DU a'r gwledydd yr ydym yn gweithio â hwy - newid bywydau drwy greu cyfleoedd, adeiladu cysylltiadau ac ennyn ymddiriedaeth.\nRydym yn gweithio mewn dros 100 o wledydd ar draws y byd ym meysydd celfyddydau a diwylliant, Saesneg, addysg a chymdeithas sifil. Bob blwyddyn, rydym yn cyrraedd dros 20 miliwn o bobl wyneb yn wyneb a mwy na 500 miliwn o bobl ar-lein, drwy ddarllediadau a chyhoeddiadau.\nTrwy ein gwaith mewn Addysg a Chymdeithas rydym ni'n darparu cyfleoedd i bobl ehangu eu gorwelion ac adeiladu dyfodol cynaliadwy. Nôd ein gwaith mewn Addysg yw codi ansawdd addysg yn fyd-eang a chysylltu pobl ar draws y byd i rannu safbwyntiau, arfer gorau ac yn y pen draw, gwella canlyniadau dysgu. Mae ein gwaith yn cyfrannu at bolisi addysg byd-eang, yn cefnogi symudedd a chydweithrediad rhyngwladol ac yn hyrwyddo'r DU fel arweinydd byd mewn addysg ac ymchwil. Mae ein rhaglenni Cymdeithas yn galluogi unigolion, cymunedau a llywodraethau i gydweithio i wneud trawsnewidiad cadarnhaol lle mae'n bwysig - o gryfhau cymdeithas sifil, i ehangu mynediad i gyfiawnder a hyrwyddo'r gyfraith. Mae ein gwaith hefyd yn cynnwys menter gymdeithasol, cynhwysiant merched, ieuenctid a chwaraeon. Y nôd yw helpu i greu cymdeithasau cryfach, mwy diogel a mwy cynhwysol.\nDatganiad Cydraddoldeb: Mae gwerthfawrogi amrywiaeth yn hanfodol i waith y Cyngor Prydeinig. Ein bwriad yw cadw at a hyrwyddo deddfwriaeth cydraddoldeb trwy ddilyn y llythyr a'i ysbryd i geisio osgoi gwahaniaethu anghyfiawn, gan gydnabod gwahaniaethu fel rhwystr i gyfle cyfartal, cynhwysiant a hawliau dynol.\nMae'n ofynnol i bob aelod o staff ledled y byd sicrhau bod eu hymddygiad yn gyson â'n polisïau.\nOs oes gennych ddiddordeb mewn ymgeisio ac yn meddwl eich bod yn addas ar gyfer y swydd, ymgeisiwch cyn dydd Llun y 4ydd o Fawrth 2019 (23:59 amser DU)\nAm fwy o wybodaeth am y swydd ac i ymgeisio, ewch i'r ddolen isod :


Mae 'Arddangosfa Cymru a Brwydr Prydain' swyddogol yr Awyrlu Brenhinol yn cael ei chynnal gan Gyngor Rhondda Cynon Taf yn ei adeilad Llys Cadwyn ym Mhontypridd yr wythnos yma.\nCafodd yr arddangosfa ei hagor yn swyddogol ddydd Llun (15 Tachwedd) gan y Cynghorydd Maureen Webber, Dirprwy Arweinydd Cyngor Rhondda Cynon Taf a Hyrwyddwr y Lluoedd Arfog, a Chomodor yr Awyrlu Brenhinol yng Nghymru, Adrian Williams OBE.\nMae Arddangosfa Cymru a Brwydr Prydain sydd wedi'i threfnu i ddathlu pen-blwydd y frwydr yn 80 oed ar agor bob dydd yn Llys Cadwyn, Stryd Taf, Pontypridd, tan 1pm ddydd Sadwrn, 20 Tachwedd. Mynediad AM DDIM.\nMeddai Dirprwy Arweinydd Cyngor Rhondda Cynon Taf a Hyrwyddwr y Lluoedd Arfog, y Cynghorydd Maureen Webber: “Rwy’n falch iawn bod modd i ni gynnal yr arddangosfa yma yn ein Bwrdeistref Sirol. Bydd modd i drigolion o bob oed ddysgu rhagor am yr hyn a ddigwyddodd uwch ein pennau dros 80 o flynyddoedd yn ôl, i dalu teyrnged i'r rheiny a fu farw a dangos eu parch i'r rheiny a ddaeth adref i'w teuluoedd yn y pen draw.\nEr y bydd yr arddangosfa yn coffáu pawb a oedd yn rhan o'r Frwydr, bydd yn canolbwyntio'n bennaf ar yr awyrlu o Gymru, gan adrodd straeon am ei arwriaeth i gynulleidfa Cymru heddiw.\nMeddaiComodor yr Awyrlu Adrian Williams, Uchel Swyddog yr Awyrlu Brenhinol yng Nghymru,: “Rwy’n falch iawn bod yr arddangosfa yn cael ei chynnal ym Mhontypridd. Bydd yn adrodd hanes Brwydr Prydain o safbwynt Cymru – hanes na chafodd ei adrodd erioed o'r blaen.\n“Hoffwn i ddiolch i Gyngor Rhondda Cynon Taf am ein croesawu a gobeithio bod yr holl ymwelwyr yn cael profiad cofiadwy yn yr Arddangosfa.\nLansiodd y Luftwaffe, a oedd yn cynnwys 2,600 o awyrennau, ymosodiad ar raddfa fawr. Ei fwriad oedd cael gwared ar amddiffynfeydd awyr Prydain, sef 640 o awyrennau Rheolaeth Awyrennau Ymladd y Llu Awyr Brenhinol.\nAmddiffynnodd peilotiaid yr Awyrlu Brenhinol, a ddaeth yn adnabyddus fel 'Yr Ychydig', y wlad yn erbyn ton ar ôl ton o awyrennau ymladd a bomio'r Almaen, gan anfon neges glir at y gelyn na fyddai Prydain byth yn ildio. Roedd 3,000 o beilotiaid yn rhan o Reolaeth Awyrennau Ymladd y Llu Awyr Brenhinol. Ar gyfartaledd, roedden nhw'n 20 oed ac roedd pedwar ohonyn nhw'n byw yn Rhondda Cynon Taf.\nEr bod gan yr Almaen fwy o awyrennau na Rheolaeth Awyrennau Ymladd y Llu Awyr Brenhinol ym mis Gorffennaf 1940, aeth Prydain ati i gynyddu cynhyrchiant yn y ffatrïoedd. Erbyn mis Hydref 1940, roedd maint y Rheolaeth Awyrennau Ymladd yn fwy na'r Luftwaffe. Collodd 17 o'r 68 o beilotiaid o Gymru eu bywydau yn ystod Brwydr Prydain.


BBC Arlein - Newyddion - Cyngor yn ymddiheuro fod plant wedi eu niweidio\nDiweddarwyd: Dydd Gwener, 26 Awst 2011, 16:06 GMT 17:06 UK\nCyngor yn ymddiheuro fod plant wedi eu niweidio\nRoedd dau adroddiad beirniadol yn gynharach yn y mis\nMae arweinydd Cyngor Sir Penfro wedi ymddiheuro bod "plant dan ofal y sir wedi cael eu niweidio gan nifer fechan o staff y sir".\nRoedd y Cynghorydd John Davies yn ymateb drwy lythyr i lythyr beirniadol Leighton Andrews, Gweinidog Addysg Cymru, a Gwenda Thomas, Dirprwy Weinidog Plant a Gwasanaethau Cymdeithasol.\nRoedd y gweinidogion wedi cyhuddo'r cyngor o "ddiffyg brys a thrylwyredd" wrth ymateb i gynnwys dau adroddiad beirniadol gafodd eu cyhoeddi yn gynharach yn y mis.\nYn ei lythyr ddydd Gwener mae Mr Davies hefyd wedi dweud ei fod anhapus ar natur y llythyr y derbyniodd, gan ddweud nad oedd llythyr y gweinidogion yn awgrymu bod Llywodraeth Cymru a'r sir yn mwynhau perthynas adeiladol wrth geisio sicrhau diogelwch plant.\nVaughan Roderick Golygydd Materion Cymreig BBC Cymru yn cael ei holi ar Newyddion\nDywedodd Golygydd Materion Cymreig BBC Cymru, Vaughan Roderick, fod y cyfaddefiad fod plant wedi eu niweidio "yn ymddangos yn groes i honiadau yr awdurdod yn wreiddiol fod beirniadu mesurau diogelu plant yn ymwneud â niwed posib yn hytrach na niwed go iawn".\nYn ei lythyr mae Mr Davies wedi dweud: "Rwy'n gofyn yn gwrtais i chi ein hasesu ni ar sail yr hyn rydym eisoes wedi ei wneud wrth ymateb i bryderon gafodd ei nodi gennych."\nDywedodd hefyd ei fod am roi sicrwydd i'r gweinidogion, ond yn fwy penodol i bobl Sir Benfro, "ein bod yn golygu'r hyn rydym yn ei ddweud sef bod diogelu plant ar frig yr agenda".\nMae wedi dweud mai bwriad ei lythyr yw rhoi'r ffeithiau am yr hyn ddigwyddodd o safbwynt y cyngor sir.\nRoedd dyfyniadau, meddai, gafodd eu defnyddio gan y gweinidogion i'w feirniadu wedi eu cymryd "allan o gyd-destun" ac roedd "yn gyson wedi ei gwneud hi'n glir fod y rhain yn faterion difrifol" ac y byddai'r cyngor yn delio gyda nhw.\nMae'r llythyr hefyd wedi dweud bod y cyngor wedi bod yn cyflwyno gwelliannau i'r cynllun gweithredu fyddai'n cael ei anfon at y gweinidogion erbyn Medi 9.\n"Rydym eisoes wedi gwneud nifer o newidiadau sylweddol i'r systemau a'r modd yr ydyn ni yn eu gweithredu," meddai yn ei lythyr.\nDywedodd llefarydd ar ran Llywodraeth Cymru eu bod yn glynu wrth yr hyn gafodd ei ddweud yn y llythyr gwreiddiol.\n"Bydd Bwrdd Ymgynghorol Gweinidogol yn adrodd yn ôl erbyn Medi 16.\n"Yna bydd gweinidogion yn penderfynu'r camau nesa."\n25 Awst 11 | Newyddion\nGweinidogion yn beirniadu cyngor sir\n24 Awst 11 | Newyddion\n'Angen gweithredu ar frys'


2 Samuel 18 (BWM) - Bible Society\n2 Samuel 18 BWM\n1A Dafydd a gyfrifodd y bobl oedd gydag ef, ac a osododd arnynt hwy filwriaid a chanwriaid. 2A Dafydd a anfonodd o’r bobl y drydedd ran dan law Joab, a’r drydedd ran dan law Abisai mab Serfia, brawd Joab, a’r drydedd ran dan law Ittai y Gethiad. A’r brenin a ddywedodd wrth y bobl, Gan fyned yr af finnau hefyd gyda chwi. 3Ond y bobl a atebodd, Nid ei di allan: canys os gan ffoi y ffown ni, ni osodant hwy eu meddwl arnom ni; ac os bydd marw ein hanner ni, ni osodant eu meddwl arnom: ond yn awr yr ydwyt ti fel deng mil ohonom ni: yn awr gan hynny gwell yw i ti fod i’n cynorthwyo ni o’r ddinas. 4A dywedodd y brenin wrthynt hwy, Gwnaf yr hyn fyddo da yn eich golwg chwi. A’r brenin a safodd gerllaw y porth; a’r holl bobl a aethant allan yn gannoedd ac yn filoedd. 5A’r brenin a orchmynnodd i Joab, ac Abisai, ac Ittai, gan ddywedyd, Byddwch esmwyth, er fy mwyn i, wrth y llanc Absalom. A’r holl bobl a glywsant pan orchmynnodd y brenin i’r holl flaenoriaid yn achos Absalom.\n6Felly yr aeth y bobl i’r maes i gyfarfod Israel: a’r rhyfel fu yng nghoed Effraim. 7Ac yno y lladdwyd pobl Israel o flaen gweision Dafydd: ac yno y bu lladdfa fawr y dwthwn hwnnw, sef ugain mil. 8Canys y rhyfel oedd yno wedi gwasgaru ar hyd wyneb yr holl wlad: a’r coed a ddifethodd fwy o’r bobl nag a ddifethodd y cleddyf y diwrnod hwnnw.\n9Ac Absalom a gyfarfu â gweision Dafydd yn eu hwyneb. Ac Absalom oedd yn marchogaeth ar ful, a’r mul a aeth dan dewfrig derwen fawr, a’i ben ef a lynodd yn y dderwen: felly yr oedd efe rhwng y nefoedd a’r ddaear; a’r mul oedd dano ef a aeth ymaith. 10A rhyw un a ganfu hynny, ac a fynegodd i Joab, ac a ddywedodd, Wele, gwelais Absalom ynghrog mewn derwen. 11A dywedodd Joab wrth y gŵr oedd yn mynegi iddo, Ac wele, ti a’i gwelaist ef; paham nas trewaist ef yno i’r llawr, ac arnaf fi roddi i ti ddeg sicl o arian, ac un gwregys? 12A dywedodd y gŵr wrth Joab, Pe cawn bwyso ar fy llaw fil o siclau arian, nid estynnwn fy llaw yn erbyn mab y brenin: canys gorchmynnodd y brenin lle y clywsom ni wrthyt ti, ac wrth Abisai, ac wrth Ittai, gan ddywedyd, Gwyliwch gyffwrdd o neb â’r llanc Absalom. 13Os amgen, mi a wnaethwn ffalster yn erbyn fy einioes: canys nid oes dim yn guddiedig oddi wrth y brenin; tithau hefyd a safasit yn fy erbyn. 14Yna y dywedodd Joab, Nid arhoaf fel hyn gyda thi. Ac efe a gymerth dair o bicellau yn ei law, ac a’u brathodd trwy galon Absalom, ac efe eto yn fyw yng nghanol y dderwen. 15A’r deg llanc y rhai oedd yn dwyn arfau Joab a amgylchynasant, ac a drawsant Absalom, ac a’i lladdasant ef. 16A Joab a utganodd mewn utgorn; a’r bobl a ddychwelodd o erlid ar ôl Israel: canys Joab a ataliodd y bobl. 17A hwy a gymerasant Absalom, ac a’i bwriasant ef mewn ffos fawr yn y coed, ac a osodasant arno garnedd gerrig fawr iawn: a holl Israel a ffoesant bob un i’w babell.\n18Ac Absalom a gymerasai ac a osodasai iddo yn ei fywyd golofn, yn nyffryn y brenin: canys efe a ddywedodd, Nid oes fab gennyf i wneuthur coffa am fy enw: ac efe a alwodd y golofn ar ei enw ei hun. A hi a elwir Lle Absalom, hyd y dydd hwn.\n19Yna Ahimaas mab Sadoc a ddywedodd, Gad i mi redeg yn awr, a mynegi i’r brenin, ddarfod i’r Arglwydd ei ddial ef ar ei elynion. 20A Joab a ddywedodd wrtho ef, Ni byddi di yn genhadwr y dydd hwn, eithr mynegi ddiwrnod arall: ond heddiw ni byddi di gennad, oherwydd marw mab y brenin. 21Yna y dywedodd Joab wrth Cusi, Dos, dywed i’r brenin yr hyn a welaist. A Chusi a ymgrymodd i Joab, ac a redodd. 22Yna Ahimaas mab Sadoc a ddywedodd eilwaith wrth Joab, Beth bynnag a fyddo, gad i minnau, atolwg, redeg ar ôl Cusi. A dywedodd Joab, I ba beth y rhedi di, fy mab, gan nad oes gennyt genadwriaeth addas? 23Ond beth bynnag a fyddo, eb efe, gad i mi redeg. A dywedodd yntau wrtho, Rhed. Felly Ahimaas a redodd ar hyd y gwastadedd, ac a aeth heibio i Cusi. 24A Dafydd oedd yn eistedd rhwng y ddau borth: a’r gwyliedydd a aeth ar nen y porth ar y mur, ac a ddyrchafodd ei lygaid, ac a edrychodd; ac wele ŵr yn rhedeg ei hunan. 25A’r gwyliedydd a waeddodd, ac a fynegodd i’r brenin. A’r brenin a ddywedodd, Os ei hun y mae efe, cenadwriaeth sydd yn ei enau ef. Ac efe a ddaeth yn fuan, ac a nesaodd. 26A’r gwyliedydd a ganfu ŵr arall yn rhedeg: a’r gwyliedydd a alwodd ar y porthor, ac a ddywedodd, Wele ŵr arall yn rhedeg ei hunan. A dywedodd y brenin, Hwn hefyd sydd gennad. 27A’r gwyliedydd a ddywedodd, Yr ydwyf fi yn gweled rhediad y blaenaf fel rhediad Ahimaas mab Sadoc. A dywedodd y brenin, Gŵr da yw hwnnw, ac â chenadwriaeth dda y daw efe. 28Ac Ahimaas a alwodd, ac a ddywedodd wrth y brenin, Heddwch: ac a ymgrymodd i lawr ar ei wyneb gerbron y brenin, ac a ddywedodd, Bendigedig fyddo yr Arglwydd dy Dduw, yr hwn a warchaeodd ar y gwŷr a gyfodasant eu llaw yn erbyn fy arglwydd frenin. 29A’r brenin a ddywedodd, Ai dihangol y llanc Absalom? A dywedodd Ahimaas, Gwelais gythrwfl mawr, pan anfonodd Joab was y brenin, a’th was dithau, ond ni wybûm i beth ydoedd. 30A’r brenin a ddywedodd, Tro heibio; saf yma. Ac efe a drodd heibio, ac a safodd. 31Ac wele, Cusi a ddaeth. A dywedodd Cusi, Cenadwri, arglwydd frenin: canys yr Arglwydd a’th ddialodd di heddiw ar bawb a’r a ymgyfododd i’th erbyn. 32A dywedodd y brenin wrth Cusi, A ddihangodd y llanc Absalom? A dywedodd Cusi, Fel y llanc hwnnw y byddo gelynion fy arglwydd frenin, a’r holl rai a ymgyfodant i’th erbyn di er niwed i ti.\n33A’r brenin a gyffrôdd, ac a aeth i fyny i ystafell y porth, ac a wylodd: ac fel hyn y dywedodd efe wrth fyned; O fy mab Absalom, fy mab, fy mab Absalom! O na buaswn farw drosot ti, Absalom, fy mab, fy mab!


A yw alcohol yn wir yn eich gwneud yn well yn y gwely? - Newyddion Rheol\nA yw alcohol yn wir yn eich gwneud yn well yn y gwely?\nMae'r erthygl hon yn dwyn y teitl “A yw alcohol yn wir yn eich gwneud yn well yn y gwely?” Ysgrifennwyd gan Sally Adams, am theguardian.com ar Dydd Mawrth 17eg Tachwedd 2015 06.30 UTC\nAlcohol "... ysgogi awydd, ond mae'n cymryd i ffwrdd y perfformiad "meddai Shakespeare, ond roedd ef yn iawn? Mae'n gred gyffredin bod alcohol yn ein helpu i golli ein swildod a gall hefyd weithredu fel affrodisaidd (weithiau!). Ond nid yw'n aml yn meddwl fel enhancer perfformiad yn yr ystafell wely. Cyfeiriaf chi at "bragwyr droop", y llysenw oesol ar gyfer dysfunction erectile dros dro a achosir gan alcohol.\nMae'r syniad o gormod o alcohol fel lladdwr angerdd ei gefnogi gan dystiolaeth anecdotaidd a gwyddonol, ond nid yw hyn yn ymddangos i leihau effaith y diddordeb y cyfryngau ag ef fel enhancer libido. A oes unrhyw wirionedd y tu ôl i'r syniad y gall un neu ddau o beintiau wneud gwir gwell gariad chi neu a yw hyn ddim ond un arall "sexy" stori gwyddoniaeth?\nMae arwyddocaol corff ymchwil sy'n awgrymu alcohol yn gysylltiedig ag ymateb rhywiol cryfach (cynyddu cyffro a orgasm gwell) a llacio swildod rhywiol. Yn hanesyddol, Mae gan alcohol gysylltiad hir â rhamant a rhyw o ran hysbysebu. Ar y llaw arall, alcohol yn gysylltiedig â chynnydd mewn ymddygiad rhywiol peryglus, a all arwain at feichiogrwydd anfwriadol ac clefydau a drosglwyddir yn rhywiol. O ystyried hyn effeithiau gwrthwynebol, pam mae erthyglau yn y cyfryngau yn tueddu i ganolbwyntio ar y cysylltiad positif rhwng alcohol a rhyw, a beth mae'r astudiaethau ymchwil y tu ôl i'r straeon yn y cyfryngau yn dweud wrthym?\nMae diweddar stori yn yr Independent Adroddwyd ar yr honiadau a wnaed gan lyfr newydd o'r enw "Yr Ateb Rhyw Priod". arbenigwr Rhyw Dr Kat Van Kirk yn credu y gall yfed cwrw arwain at bedwar welliannau amlwg yn y profiad rhywiol ar gyfer dynion: (1) oedi ejaculation, (2) gwell libido a erections mwy dwys, (3) mwy o stamina rhywiol a (4) Gall hynny cwrw helpu "eich iechyd yn gyffredinol" ac felly yn eich gwneud yn llai "swrth mewn rhyw". Yn ddiddorol, yr unig bwynt i gyfeirio erthygl ymchwil a adolygwyd gan gymheiriaid yw'r trydydd – bod "alcohol yn gwella stamina rhywiol".\nMae astudiaeth a gyhoeddwyd yn y European Journal of Epidemioleg adroddiadau ar meta-ddadansoddiad o 13 astudiaethau sy'n edrych ar risg cardiofasgwlaidd a defnydd gwrw. Mae'r canfyddiadau'n awgrymu gromlin siâp-J, gan awgrymu llai o risg o glefyd cardiofasgwlaidd yn y rhai sy'n yfed 55g o gwrw y dydd neu lai. Mae'n bwysig nodi nad yw'r astudiaeth hon oedd mewn gwirionedd yn mesur stamina rhywiol, yn lle hynny llai o risg cardiofasgwlaidd ei gymryd fel dirprwy. Hefyd, Nid yw'n gwbl glir beth "gram o alcohol" yn golygu yma. Os y mesur yn adlewyrchu ethanol pur, 55g o gwrw yn gyfwerth â thua 7 unedau neu 3 a hanner peint o gwrw eithaf gwan y dydd. Mae hyn yn ymddangos fel llawer o alcohol i'w yfed bob dydd!\nMae erthygl yn The Dywedodd telegraff ar 2009 astudiaeth a gynhaliwyd gan y Western Awstralia Sefydliad Keogh ar gyfer Ymchwil Meddygol. Archwiliodd yr astudiaeth hon effaith defnyddio alcohol ar dysfunction erectile gwrywaidd. Nid yw'r erthygl Telegraph yn darparu dolen i erthygl a adolygwyd gan gymheiriaid, ond yr wyf yn dod o hyd i astudiaeth ar hyn a gyhoeddwyd yn y Journal of Medicine Rhywiol. Mae'n casglu gwybodaeth gan 1,580 dynion ar swyddogaeth erectile, alcohol, a defnyddio tybaco. Dywedodd y Daily Telegraph fod y dynion oedd yn yfed swm cymedrol o alcohol adroddwyd 30% llai o broblemau erectile na nad ydynt yn yfed. Mae'r erthygl yn dehongli canfyddiad hwn fel "cymdeithas ffafriol" rhwng yfwyr cymedrol a swyddogaeth erectile.\nMae awduron y papur ymchwil yn dangos nad oedd yr un o'r cymdeithasau adroddwyd rhwng statws yfed a swyddogaeth erectile yn "ystadegol arwyddocaol" nes afiechyd ac ysmygu statws cardiofasgwlaidd eu rheoli i mewn dadansoddiadau. Mae hefyd yn bwysig cofio bod yr astudiaeth a ddefnyddir mesurau hunan-adrodd y defnydd o alcohol a dysfunction erectile, sy'n golygu unrhyw gymdeithasau a arsylwyd yn dibynnu ar allu a pharodrwydd y cyfranogwyr i adrodd yn gywir eu defnydd o alcohol a phroblemau erectile\nMae trydedd astudiaeth adroddwyd yn The Independent Edrychodd eleni ar a gall alcohol roi hwb drives rhyw merched. Dangosodd yr astudiaeth fod yn dilyn yfed alcohol yn gymedrol, lefelau testosteron cynyddol mewn merched, ond nid dynion. Gallai hyn fod yn dystiolaeth o alcohol gynyddu libido o fenywod trwy ymchwydd dros dro yn y hormon rhyw gwrywaidd. Er gwaethaf cael eu hadrodd yn The Independent eleni, ymddengys fod y gwaith ymchwil dan sylw i ddod o astudiaeth a gyhoeddwyd yn Nature gan Alko (adwerthwr alcohol Ffindir mawr) mewn 1994.\nMae'r ymchwil ei hun yn adroddiad un dudalen ar astudiaeth arbrofol lle mae dynion a menywod yn cael naill ai yn diod alcoholig neu sudd di-alcohol, a lefelau hormonau yn cael eu mesur (er nad yw'n glir sut). Wrth reoli ar gyfer defnydd atal cenhedlu a cylch mislif (sy'n effeithio ar lefelau hormonau) mwy o testosteron alcohol o'i gymharu â'r plasebo mewn merched, ond nid dynion.\nMae yna nifer o gwestiynau methodolegol na ellir eu hateb o'r wybodaeth yn yr adroddiad byr hwn – oedd y cyfranogwyr yn gwybod os oeddent yn derbyn diod alcoholig neu blasebo? Ym mha amodau Profwyd cyfranogwyr? Fodd bynnag, i mi y cwestiwn mwyaf yw y byddai pam yr adroddiad cyfryngau ar astudiaeth a gynhaliwyd dros 20 Flynyddoedd yn ôl, sy'n swm sylweddol o amser yn y byd sy'n symud yn gyflym o ymchwil gwyddonol?\nYn ddiddorol, cyhoeddi'r erthygl yn The Independent yn cyd-daro â datganiad i'r wasg am fodca newydd gan gwmni o'r enw Alko plws. (Nid yw'n glir a yw'r cwmni hwn yn gysylltiedig â Alko). Yn y datganiad i'r wasg, fodca wedi'i anelu'n benodol at fenywod, gyda hawliadau a wnaed o ran y gallu alcohol i gynyddu libido benywaidd: "Hey gals: Rhowch Ystyr Newydd Into Eich 4 Gorffennaf Tân Gwyllt; Alko-Plus Creu 'Lust Vodka' ei fod yn dweud Cynnydd Benyw Awydd rhywiol ".\nAdolygu erthyglau hyn ac mae'r astudiaethau ymchwil cyfatebol wedi gwneud i mi feddwl am y materion sy'n ymwneud ag astudio rhyw ac alcohol ac wrth adrodd a dehongli canfyddiadau ymchwil. Mae yna lawer o wahaniaethau unigol cymhleth yn y ffactorau seicolegol a ffisiolegol sy'n dylanwadu ar yr ymateb i ddau ryw ac alcohol. Mae'r cysylltiad rhwng rhyw ac alcohol yn dibynnu ar ddos alcohol, disgwyliad alcohol, a mesur alcohol ac ymddygiad rhywiol.\nO ran dogn, gall fod swm gorau posibl o alcohol i gymell effeithiau cadarnhaol hyn ar cyffroi rhywiol neu berfformiad. Unwaith gorffennol y trothwy gall yr effeithiau fod yn fwy negyddol. Mae'r syniad yn cael ei gefnogi gan y natur biphasic alcohol, gydag effeithiau symbylydd fel crynodiad alcohol yn y gwaed yn cynyddu, ond effeithiau iselydd gan ei fod yn lleihau eto.\nGall disgwyliad alcohol hefyd yn effeithio ymddygiad rhywiol yn ystod meddwdod. Yn syml, efallai gredu bod cyffroi rhywiol yn cynyddu yfed alcohol arwain at cynnwrf gwirioneddol yn ystod meddwdod. Disgwyliadau ynghylch yfed alcohol yn elfen allweddol o ymchwil yn archwilio effeithiau alcohol ar unrhyw ymddygiad. Mae'n bwysig bod gwaith ymchwil yn pennu effaith y ddau effeithiau ffarmacolegol uniongyrchol a disgwyliad.\nYn olaf, Gall y defnydd o alcohol ffordd yn cael ei fesur yn effeithio ar y gymdeithas ag ymddygiad rhywiol. Mae gweinyddiaeth alcohol mewn astudiaeth arbrofol yn erbyn hunan-adrodd o ddefnydd o alcohol gan yfwyr yn debygol o esgor ar ganfyddiadau astudiaeth wahanol. Ymhellach, mae'n anodd iawn mesur ymddygiad rhywiol yn uniongyrchol. rhaid i'r rhan fwyaf o astudiaethau yn gorfod dibynnu ar hunan-adrodd o cyffroi rhywiol a pherfformiad neu ddefnydd ddirprwy mesurau fel swyddogaeth cardiofasgwlaidd a ffisiolegol.\ncynrychiolaeth gywir o dystiolaeth ymchwil ar alcohol a rhyw efallai na cynnyrch yn "sexy" pennawd. Fodd bynnag, Dylai adroddiadau clir a gonest o'r canfyddiadau ymchwil ac o leiaf dolen i'r astudiaeth a gyhoeddwyd gwreiddiol yn caniatáu i'r darllenydd i wneud eu meddwl eu hunain wrth wynebu y dystiolaeth wyddonol.\nYng ngallu achos hwn alcohol i gynyddu prowess yn yr ystafell wely nad yw'n ymddangos i fod mor syml fel y cyflwynwyd yn y cyfryngau. Mae'r cysylltiad rhwng rhyw ac alcohol yn un gymhleth ac yn dehongli orau pan darlun clir a chytbwys ar gael, yn hytrach na "sexed-up" stori.\nDr Sally Adams yn ddarlithydd mewn seicoleg iechyd ym Mhrifysgol Caerfaddon. Mae ei hymchwil yn edrych ar y mecanweithiau gwybyddol ac ymddygiadol sy'n sail defnydd o alcohol a thybaco. Dod o hyd i hi ar Twitter @SallyScientist\n25456\t0 alcohol, Erthygl, Blogposts, Bywyd ac arddull, Sally Adams, Gwyddoniaeth, rhwydwaith blog Gwyddoniaeth, rhyw, Didoli dystiolaeth, Cymdeithas\n← Mae pump o'r smartphones maint poced gorau Post nesaf →


Elinor Gwynn yw enillydd Coron Eisteddfod Genedlaethol Sir Fynwy a’r Cyffiniau eleni.\n‘Llwybrau’ oedd thema’r gystadleuaeth eleni, a’r dasg oedd creu casgliad o gerddi heb fod mewn cynghanedd gyflawn hyd at 250 o linellau, ac ymgeisiodd 33 o feirdd yn y gystadleuaeth.\nY beirniaid oedd Siân Northey, Menna Elfyn ac Einir Jones. Roedd y tri beirniad yn unfrydol mai gwaith Carreg Lefn oedd yn fuddugol, gyda chanmoliaeth uchel i’r casgliad o gerddi a gafwyd gan y bardd. Wrth draddodi’r feirniadaeth, dywedodd Siân Northey, “Mae yna rhai pobl 'da chi'n gwirioni efo nhw'r eiliad 'da chi'n eu cyfarfod, mae yna eraill y dowch i'w deall a'u caru dros gyfnod o amser. Perthyn i'r ail griw oedd gwaith Carreg Lefn i mi, ac i Einir dw i'n credu, tra bu i Menna ymserchu ar y darlleniad cyntaf.\n“Mae Menna ac Einir yn eu beirniadaethau wedi cyffelybu'r cerddi i waith celf. A darluniau gawn ni yma, darluniau celfydd a gwreiddiol ac fel y dywed Menna "heb ffrils na ffiloreg".\n“Cawn ein tywys ar hyd gwahanol lwybrau i weld y pethau a welodd Carreg Lefn - y gŵr â dementia yn mynnu cael hyd i garreg y cred bod ysgrifen arni, y traeth a gerddodd y bardd ar ei hyd y llynedd hefyd, y profiad o grwydro'r prom rhywbryd rhwng nos a dydd.\n“Rhaid dilyn y bardd ac ymddiried ynddo ei fod yn dangos pethau o bwys i ni, ac y mae'r bardd yntau'n ymddiried yn ei waith ac yn ymddiried yn ei ddarllenydd i wneud yr hyn a fynno o'i gerddi.\n“Arwydd o gasgliad da, o gasgliad cyson ei safon, yw ei bod yn anodd penderfynu pa linellau i'w dyfynnu. Ond nid oes raid i mi boeni, gan ei fod yn bleser cyhoeddi bod y tair ohonom yn gytûn mai Carreg Lefn sydd yn llwyr haeddu coron Eisteddfod Sir Fynwy a'r Cyffiniau.”\nCaerdydd a Chaerfyrddin\nMae hi wedi dilyn gyrfa yn y maes amgylcheddol ac wedi gweithio mewn sawl rhan o Gymru yn gofalu am dirweddau, cynefinoedd, a bywyd gwyllt: ymhlith yr ardaloedd hyn mae arfordir sir Benfro, Canolbarth a Gororau Cymru, Eryri a Phen Llŷn. Mae hi hefyd wedi gweithio ar brosiectau treftadaeth dros y ffin yn Lloegr a’r Alban. Mae hi wrth ei bodd yn rhannu ei diddordeb mewn tirwedd, amgylchedd a threftadaeth gyda phobl eraill ac yn mwynhau’r holl drafod difyr am y maes gyda chyfeillion a chydweithwyr.\nMae ganddi ddiddordeb mawr yn y berthynas rhwng iaith a thirwedd; ar hyn o bryd, mae hi’n gweithio ar brosiect treftadaeth iaith i’r Ymddiriedolaeth Genedlaethol yng Nghymru, ac yn gobeithio dechrau cyn hir ar waith a fydd yn edrych ar y cysylltiad rhwng iaith ac ecoleg ar hyd arfordir y gorllewin.\nArdal Sir Fynwy sydd wedi ysbrydoli’r cynllun ar gyfer y Goron eleni, gyda’r artist, Deborah Edwards yn awyddus i ddathlu’r tirlun hardd, y tirnodau pensaernïol hynod a threftadaeth ddiwylliannol y sir. Rhoddir y Goron gan Gymreigyddion Y Fenni, a daw’r wobr ariannol gan Alun Griffiths (Contractors) Ltd.


Cymanwlad y Gwladwriaethau Annibynnol - Wicipedia\n(Ailgyfeiriad oddi wrth Cymanwlad Gwladwriaethau Annibynnol)\nCorff rhyngwladol yw Cymanwlad y Gwladwriaethau Annibynnol (CIS) (Rwsieg: Содружество Независимых Государств (СНГ) - Sodruzhestvo Nezavisimykh Gosudastv) sy'n hybu cysylltiadau rhwng 12 o'r 15 o wladwriaethau a oedd yn rhan o'r Undeb Sofietaidd blaenorol. Nid yw'r gwledydd Baltaidd yn aelodau.\nGwladwriaeth Ffederal, Sosialaidd, Sofietaidd Rwsia, Gweriniaeth Sofietaidd yr Wcráin, Byelorussian Soviet Socialist Republic\nGwledydd Cymanwlad y Gwladwriaethau Annibynnol.\nCytunodd arweinyddion Rwsia, Belarws a'r Wcráin sefydlu'r CIS ar 8 Rhagfyr 1991 yn Belovezhskaya Pushcha ger Brest ym Melarws, ac felly daeth yr Undeb Sofietaidd i ben. Arwyddwyd y gytundeb gan yr aelod-wladwriaethau eraill ar 21 Rhagfyr 1991 (heblaw am Georgia, a ymunodd ym 1993).\nEr nad oes fawr o bwer gan y Gymanwlad, mae hi'n bwysig serch hynny am ei bod yn cydlynu polisïau'r aelodau ym materion masnach, cyllid, y gyfraith ac amddiffyn. Un o'r materion pwysicaf i'r corff oedd sefydlu ardal masnach rydd yn 2005.\nWedi dod o "https://cy.wikipedia.org/w/index.php?title=Cymanwlad_y_Gwladwriaethau_Annibynnol&oldid=10966162"\nLast edited on 13 Awst 2021, at 11:22\nNewidiwyd y dudalen hon ddiwethaf ar 13 Awst 2021, am 11:22.


Ein llety | Bangor University\nAfghanistanArgentinaArmeniaAustraliaAzerbaijanBahamasBahrainBangladeshBarbadosBelarusBelgiumBotswanaBrazilBruneiBulgariaCambodiaCameroonCanadaChileChinaColombiaCroatiaCyprusCzech RepublicDominican RepublicEcuadorEgyptEstoniaFranceGeorgiaGermanyGhanaGreeceHong KongIndiaIndonesiaIranIraqItalyJamaicaJapanJordanKazakhstanKenyaKuwaitKyrgyzstanLaosLatviaLebanonLibyaLithuaniaLuxembourgMalaysiaMexicoMoldovaMyanmarNepalNew ZealandNigeriaNorwayOmanPakistanPeruPhilippinesPolandPortugalQatarRomaniaRussiaSaudi ArabiaSerbiaSingaporeSlovakiaSloveniaSouth AfricaSouth KoreaSpainSri LankaSudanSwedenSwitzerlandSyriaTaiwanTajikistanTanzaniaThailandTurkeyTurkmenistanUSAUgandaUkraineUnited Arab EmiratesUnited KingdomUzbekistanVenezuelaVietnamZimbabwe\nFideos a Flogs\nYmchwil o fewn ein Ysgolion Academaidd\nGweithio gyda'r Gymuned\nY Brifysgol a'r Gymuned\nByddwch yn teimlo'n gartrefol yn ein neuaddau preswyl.\nMae byw mewn neuaddau preswyl yn ffordd wych o gael y gorau o'ch profiad prifysgol - cyfle i wneud ffrindiau newydd, ac i chi ymlacio wrt i chi fyw oddi cartref. Mae ein holl llety o fewn pellter cerdded i brif adeiladau'r Brifysgol, siopau, caffis, bariau, canolfannau ffitrwydd, golchiadau ac ystafelloedd cyffredin, felly ni fydd yn rhaid i chi grwydro'n bell yn bell.\nMae ein holl lety yn hunanarlwyo, ac mae gan y mwyafrif ystafelloedd ymolchi preifat, gyda chyfleusterau cegin a rennir.\nRydym yn ymfalchïo yn y ffaith bod gennym rai o'r llety myfyrwyr gorau yn y DU - fe wnaethom ennill y 3ydd safle am lety yng Ngwobrau What Uni 2019.\nTaith neuadd JMJ\nFideo: Taith neuaddau\nSICRWYDD O LETY YN Y FLWYDDYN GYNTAF\nPam byw mewn neuadd?\nOs mai ni yw eich Dewis Cadarn, rydym yn sicrhau ystafell ar eich gyfer yn ystod y flwyddyn gyntaf o'ch gradd israddedig, cyn belled â'ch bod yn gwneud cais ar gyfer cwrs sy'n cychwyn mis Medi ac yn ei gyflwyno cyn y dyddiad cau. Byddwn yn anfon e-bost atoch pan ddaw'n amser ymgeisio a byddwch yn gallu dewis yr ystafell rydych chi am fyw ynddi trwy ein system archebu ar-lein.\nMae ein holl lety'n hunanarlwyo ac mae gan y mwyafrif o'n hystafelloedd ystafelloedd ymolchi preifat en-suite. Mae ein holl neuaddau preswyl o fewn pellter cerdded i brif adeiladau'r Brifysgol a chanol y ddinas.\nCymerwch gip ar ein map campws i weld lle mae ein llety.\nBeth sydd yn gynwysiedig?\nMae pob preswylfa ar y campws yn cynnwys:\nWi-fi a chysylltiad i'r rhyngrwyd gyda gwifren\nHoll filiau (rhyngrwyd, dŵr, gwres, trydan) wedi'i gynnwys gyda rhent\nAelodaeth o'r gampfa a Campws Byw\nMae'r system archebu llety yn agor ym mis Ionawr. Unwaith rydych wedi nodi Prifysgol Bangor fel eich Dewis Cadarn trwy UCAS, byddwn yn cysylltu â chi trwy e-bost i'ch gwahodd i wneud cais am lety.\nRhaid i chi wneud cais cyn 31ain Gorffennaf i gael ystafell.\nAelodaeth o'r gampfa a Champws Byw yn gynwysiedig\nMae aelodaeth o'r gampfa a Champws Byw wedi'i gynnwys ar gyfer pob myfyriwr sy'n byw yn llety'r Brifysgol. Gallwch ddefnyddio'r brif ganolfan chwaraeon ym Mhentref Ffriddoedd, Canolfan Brailsford, neu'r ystafell ffitrwydd ym Mhentref y Santes Fair.\nMae Campws Byw yn rhaglen o ddigwyddiadau sy'n rhedeg trwy gydol y flwyddyn, gan gynnwys nosweithiau ffilm, cwisiau, tripiau a gweithgareddau awyr agored.\nMae'n ddrwg gennym nad yw hyn yn berthnasol i fyfyrwyr sy'n byw ar Gampws Wrecsam, ac mae ffioedd neuaddau yn Wrecsam yn cael eu haddasu yn unol â hynny.\nMwy o wybodaeth i fyfyrwyr Nyrsio a Radiograffeg sy'n astudio yn Wrecsam\nMae gennym ddau bentref llety, Ffriddoedd a'r Santes Fair\nWedi'i leoli ym Mangor Uchaf, tua 5 munud o gerdded o Brif Adeilad y Brifysgol, mae gan Bentref Ffriddoedd oddeutu 2,000 o ystafelloedd, ac mae gan y mwyafrif ohonynt ystafelloedd ymolchi preifat. Ar y safle mae siop, bar caffi Bar Uno, canolfan chwaraeon Brailsford, golchdai ac ystafelloedd cyffredin.\nMwy am Ffriddoedd\nPentref y Santes Fair\nWedi'i leoli yn agos at ganol y ddinas, mewn safle uchel, mae oddeutu 600 o ystafelloedd ar y safle. Mae yna gymysgedd o fathau o lety, gan gynnwys ystafelloedd gydag ystafelloedd ymolchi preifat, stiwdios, tai tref ac ystafelloedd rhatach. Ar y safle mae siop / caffi, ystafell ffitrwydd, golchdy, ystafell TG ac ystafelloedd cyffredin.\nMwy am Santes Fair\nGweld ein neuaddau yn ôl math\nMae gennym amrywiaeth o fathau o lety, yn cynnwys ystafelloedd en-suite gydag ystafelloedd ymolchi preifat, stiwdios, tai tref ac ystafelloedd safonol.\n+44 1248 351 151\n© 2021 Prifysgol Bangor


Tag: dadansoddeg ap symudol | Martech Zone\nTag: dadansoddeg ap symudol\nOs oes gennych chi raglen symudol wedi'i chyhoeddi, mae Flurry Analytics yn hanfodol. Mae i Gymwysiadau Symudol fel y mae Google Analytics i wefannau. Mae bron pob darparwr platfform symudol yn gweithio i integreiddio Flurry i'w datrysiadau felly yn aml nid oes angen integreiddio ychwanegol wrth i chi ddefnyddio llwyfannau trydydd parti. Datblygwyd ein ap symudol gan Bluebridge, ein noddwr symudol, ac maen nhw wedi'u hintegreiddio â Flurry. Ac os ydych chi wedi datblygu casgliad o apiau, mae Flurry yn caniatáu ichi


Gwenu dan Fysiau: Ystadegau, Ystadegau, Ystadegau\nYn aml pan mae cwmniau a sefydlaidau yn meddwl am esgus/rheswm dros beidio darparu gwasanaeth Cymraeg, un ateb yw nad yw'r niferoedd o ychydig dros 500,000 yn ei wneud yn viable. Mae hyn ynddoi hun yn agwedd anghywir ac ddim yn cymeryd i ystyriaeth faint o fobl sy'n byw yng ngweddill y DG sy'n gallu siarad Cymraeg. Dyw'r data hyn ddim yn cael ei gasglu yn y Cyfrifiad am ryw reswm, ond mae modd gweld sawl a aned yng nghymru ond yn byw yng ngweddill y DG. Yn ôl y dudalen hon, mae 2.8 miliwn o boblogaeth y DG wedi eu geni yng Nghymru. Dim ond ychydig dan 75% (2.25 miliwn) o'r 3 miliwn sy'n byw yng Nghymru wedi eu geni yma, felly mae'n golygu bod 2.8 miliwn minus 2.25 miliwn, sef 550,000 o Gymry yn byw yn rhannau eraill y DG.\nDoes dim tystiolaeth gyda fi ond tybiaf bod canran uwch o siaradwyr Cymraeg yn mynychu prifysgolion ac o ganlyniad yn gadael Cymru i astudio a gweithio, felly credaf ei bod yn deg i gymeryd bod o leiaf 20%* o'r 550,000 hyn, sef 110,000 y gallu siarad, darllen ac ysgrifennu'n Gymraeg. Gan fod cymaint o'n gwasanaethau fel canolfannau galw wedi eu canoli bellach a'u lleoli tu allan i Gymru, dylwn gofio cynnwys y 110,000 ychwanegol yma.\n*dewisiais y ffigwr o 20% wedi ei selio ar y canlyniadau hyn\nDywedodd dros un rhan o bump (21 y cant) o boblogaeth Cymru eu bod yn gallu siarad Cymraeg yng Nghyfrifiad 2001 gyda chyfrannau tebyg yn gallu darllen (20 y cant) ac ysgrifennu (18 y cant) Cymraeg. Cofnododd un ar bymtheg y cant bod ganddynt yr holl sgiliau hyn.\nRoedd y rhai a anwyd yng Nghymru yn llawer mwy tebygol o feddu ar sgiliau iaith Gymraeg na'r rhai a anwyd y tu allan i'r wlad (20 y cant o gymharu â 7 y cant).\nDwi'n cymeryd yn ganiataol fod y fffigwr 20% yn cyfeirio at bobl sy'n gallu siarad, sgwennu a darllen yn Gymraeg. Ac os ydynt yn meddu ar y tri sgil siawns y byddent yn dewis defnyddio'r iaith os yw'r cynnig ar gael (efallai mod in anghywir wrth gwrs)\nDarganfyddiad ddiddorol arall oedd:\nFodd bynnag, roedd y rhai a anwyd y tu allan i Gymru yn fwy tebygol o feddu ar sgiliau iaith Gymraeg os oeddent yn byw mewn ardal Awdurdod Unedol lle defnyddir Cymraeg yn eang. Er enghraifft roedd 17 y cant o'r rhai a anwyd y tu allan i Gymru a oedd yn byw yng Ngwynedd, yn gallu siarad, darllen ac ysgrifennu Cymraeg.\nCanlyniadau arolwg ieithyddol diweddar sydd wedi cael ychydig iawn o sylw hyd y gwyddwn i yw arolwg a wnaed ar ran Bwrdd yr Iaith. Mae erthygl amdano ar Eurolang ond ddim ar wefan y Bwrdd hyd y gwela i, o dan y pennawd Miliwn o bobl mewn cysylltiad â’r Gymraeg\npostiwyd gan Rhys Wynne, 2:58 pm


“Gorau po gyntaf y gellir diffinio'r anhwylder gwanychol hwn yn iawn, gorau po gyntaf y gellir ei gydnabod a'i ddiagnosio” - Plaid Cymru\n“Gorau po gyntaf y gellir diffinio'r anhwylder gwanychol hwn yn iawn, gorau po gyntaf y gellir ei gydnabod a'i ddiagnosio”\nPlaid Cymru yn galw am arweiniad i helpu i lywio drwy system budd-daliadau, yswiriant ac opsiynau ymddeol yn gynnar i'r rhai sydd â COVID hir\nMae Plaid Cymru wedi galw am ddull cenedlaethol o ymdrin â COVID hir' er mwyn cyd-gysylltu arbenigedd a dechrau rhoi llwybr triniaeth ar waith.\nGan fod niferoedd cynyddol o bobl yn adrodd am symptomau hirdymor fisoedd ar ôl dal coronafeirws, mae llefarydd Plaid Cymru ar iechyd Rhun ap Iorwerth yn dweud bod angen i Lywodraeth Cymru symud yn gyflymach ar gynlluniau i'w cefnogi.\nMae Mr ap Iorwerth yn galw ar Lywodraeth Cymru i ddatgelu pa gyllid sy'n mynd i mewn ymchwil benodol i COVID hir, ac i roi gwybodaeth fanwl ar pa gymorth fydd ar gael i bobl sydd â symptomau hirdymor.\nAr hyn o bryd nid oes canllawiau clir i'w helpu i lywio'r system fudd-daliadau, systemau yswiriant, nac opsiynau ymddeol yn gynnar, o ystyried efallai na fydd COVID hir yn cael ei gydnabod na'i ddiagnosio fel cyflwr.\n“Pan nad yw meddygon teulu ond yn gweld un neu ddau achos ar y mwyaf, sut y disgwylir iddynt feithrin arbenigedd i wybod sut i ddelio â hyn? Doedden ni ddim yn disgwyl i feddygon teulu weithio ar wahân pan gychwynnodd y pandemig, felly pam mae disgwyl iddyn nhw neud hyn rwan?\n“Rhaid i Lywodraeth Cymru symud yn gyflym gyda dull gweithredu cenedlaethol. Mae angen iddynt hefyd ddarparu manylion am y cyllid sydd wedi mynd i mewn i ymchwil benodol ar COVID hir.\n“Gorau po gyntaf y gellir diffinio'r anhwylder gwanychol hwn yn iawn, gorau po gyntaf y gellir ei gydnabod a'i ddiagnosio. Mae'n bosibl bod miloedd o bobl yng Nghymru yn ceisio delio ag effaith symptomau hirdymor yn dilyn coronafeirws, ac ar yr un pryd, llywio eu ffordd drwy system nad yw wedi'i theilwra ar gyfer eu hanghenion.\n“Mae pobl eisiau gwybod sut i ddelio â'r syndrom hwn. Ond heb gynllun triniaeth – sy'n hygyrch i bawb yng Nghymru – gallem fod yn edrych ar yr argyfwng iechyd nesaf.”


Carchar anferth newydd i Gymru? - BBC Cymru Fyw\nYn ogystal, datgelodd gynlluniau ar gyfer pedwar carchar bach newydd, ac fe fydd un o'r rheini yn cael ei leoli ar safle Carchar y Parc ger Pen-y-bont ar Ogwr.\nDaeth croeso i'r cyhoeddiad gan Ysgrifennydd Cymru, David Jones.\n"Rwyf wedi bod yn gefnogwr o garchar newydd i Ogledd Cymru ers tro, ac rwyf wedi cyfarfod yn gyson gyda'r Ysgrifennydd Carchardai ar arweinwyr cynghorau'r gogledd i drafod hyn," meddai.\nDywedodd Aled Roberts, Aelod Cynulliad y Democratiaid Rhyddfrydol dros Ogledd Cymru:\n"Mae llawer o garcharorion o ogledd Cymru yn cael eu cadw ymhell o'r rhanbarth gan arwain at straen emosiynol ac ariannol i'w teuluoedd.\nRoedd croeso Plaid Cymru i'r syniad yn fwy gofalus, a dywedodd eu llefarydd ar gyfiawnder, Elfyn Llwyd AS:\n"Mae'n fater o synnwyr cyffredin ystyried gogledd Cymru fel safle posib i garchar newydd.


PSBA yn darparu rhwydwaith golau glas ar draws y gogledd\nMae Gwasanaeth Tân ac Achub Gogledd Cymru yn helpu i ddiogelu poblogaeth o oddeutu 678,461 dros ardal o 2,500 milltir sgwâr. Mae’r rhanbarth yn cynnwys siroedd Gwynedd, Conwy, Dinbych, Wrecsam, Fflint ac Ynys Môn.\nAt ei gilydd mae’r Gwasanaeth yn cyflogi bron 1,000 o staff mewn rolau gweithredu a chymorth, gyda’r pencadlys yn Llanelwy a’r stad estynedig sy’n cynnwys 49 safle, 44 ohonynt yn orsafoedd tân. Steve Morris, rheolwr technoleg gwybodaeth, sy’n gyfrifol am rwydwaith ac adnoddau telathrebu’r Gwasanaeth. Ar ôl gwerthuso’r contractau presennol a nodi’r angen am rwydwaith cadarn a darparu gwerth am yr arian, dechreuwyd mudo’r gwasanaethau i PSBA yn 2005.\nYn y gorffennol roedd y Gwasanaeth yn wynebu problemau darparu cysylltiadau cyflym a chost effeithiol ar gyfer y gorsafoedd gwledig. Bydd y gwasanaethau tân ac achub yn cynnal hyfforddiant gwella sgiliau yn wythnosol sydd angen cysylltiadau cyfathrebu da. Wrth gynnal y nosweithiau ymarfer yn ystod cyfnodau brig gwasanaethau band eang, roedd y cysylltiadau’n araf ac anghyson.\nRoedd y Gwasanaeth hefyd angen rhwydwaith cyflym er sicrhau na fyddai unrhyw oedi wrth hysbysu’r diffoddwyr tân o achosion brys, oherwydd byddai rhwydwaith dibynadwy yn cael effaith uniongyrchol ar ymdrechion i achub bywydau.\nYn ogystal roedd y Gwasanaeth am gael dyfeisiadau data symudol i gymryd lle’r hen fapiau papur a manylion risgiau a gadwyd ar bob cerbyd. Ac er diweddaru’r wybodaeth yn rheolaidd, roedd angen dosbarthu’r data i dros 100 injan dân ar draws y rhwdywaith. Felly, roedd llwyddiant y project yn dibynnu ar gael rhwydwaith cyflym a dibynadwy.\nYn eu tro, rhyddhawyd y staff technoleg gwybodaeth o waith parhaus i daclo namau WAN, gan fod PSBA yn darparu gwasanaeth cynhwysfawr. Os bydd safle’n colli cysylltiadau, bydd yn gweithio i’w hadfer o fewn oriau, nid dyddiau, gan isafu’r effaith ar amserau ymateb y diffoddwyr tân. Ar ben hynny, pan fydd galwad yn dŵad i mewn a’r ystafell reoli’n galw cerbydau tân allan, bydd pawb yn hyderus bydd rhwydwaith PSBA yn agored ac yn gallu trosglwyddo negeseuon brys heb oedi.\nTrosglwyddir data digidol i ddyfeisiadau data symudol, gan ddarparu’r wybodaeth ymarferol ddiweddaraf er helpu diffoddwyr tan i daclo argyfwng.\nEr mwyn helpu gweithwyr y Gwasanaeth i gynnal cysylltiadau cyfathrebu wrth weithio ar safleoedd sector cyhoeddus eraill, cytunodd Steve i fod yn rhan o waith profi cysyniad gwasanaeth crwydro PSBA.\nErbyn hyn mae’r Gwasanaeth yn cydweithredu â chyrff sector cyhoeddus eraill ar draws y gogledd er mwyn sicrhau bydd ei weithwyr bob amser yn gallu cysylltu â’r rhwydwaith cartref. O ganlyniad, mae’r gorsafoedd tân wedi datblygu fel bothau prysur a phwyntiau cyswllt hanfodol ar gyfer gweithwyr sector cyhoeddus wrth deithio o gwmpas.\nMae’r Gwasanaeth hefyd yn rhannu safleoedd gyda chyrff sector cyhoeddus eraill gyda chymorth gwasanaeth aml safle MOSS PSBA. Rŵan mae Gwasanaeth Tân ac Achub Gogledd Cymru ac Ymddiriedolaeth GIG Gwasanaethau Ambiwlans Cymru yn rhannu 16 adeilad, yn cynnwys Canolfan Adnoddau Gwasanaethau Ambiwlans & Tân newydd Wrecsam. PSBA sy’n darparu’r nodau gwasanaeth cyflym a MOSS yn hwyluso rhannu’r cysylltiad rhwng y ddau wasanaeth. Yn ogystal, mae’r Gwasanaeth Tân yn rhannu gwasanaeth ffôn y Gwasanaeth Ambiwlans gyda chymorth MOSS.\nYn ddiweddar darparwyd band eang uwchgyflym yn y rhan helaeth o ardaloedd y gorsafoedd tân ac mae’r Gwasanaeth Tân wedi dechrau project gyda PSBA i osod nodau FTTC (ffeibr i’r cabinet) i gymryd lle’r hen nodau SDSL dros y misoedd nesaf er mwyn cynyddu ystod eu gwasanaethau a gostwng costau.\nMae PSBA yn trosglwyddo data yn gyflym a dibynadwy am bris rhesymol, gyda chymorth tîm o arbenigwyr sy’n gallu taclo problemau ar ein rhan.\nAnfon a derbyn data yn gyflym\nRhwydwaith cyflym, dibynadwy a\nArbed costau ar gyllidebau tynn\nGwella cysylltiadau cyfathrebu gyda\nsectorau cyhoeddus eraill\nHwyluso rhannu safleoedd\nYmateb yn gyflymach i achosion\nRhwydwaith ar gyfer y dyfodol\nYchwanegu gwasanaethau gwerth


Ymarfer Affeithiwr Cartref Mat Ioga Gwrth-lithro Cartref, Tsieina Ymarfer Affeithiwr Cynhyrchwyr Mat Ioga Gwrth-lithro Gwrth-lithro, Cyflenwyr, Ffatri - CO DIWYDIANNOL CHWARAEON NANTONG IRONMASTER, LTD.\nYmarfer Affeithiwr Cartref Mat Ioga Gwrth-lithro Gwrth-lithro\nMat Ioga VF97503BK\nMaint arddangos (mm): 1800x600x10mm\nGellir ei olchi ond nid yw'n amsugno dŵr\nCynnal a chadw syml\nMae'r mat hwn yn cynnig llawer iawn o gefnogaeth i'r asgwrn cefn, y cluniau a'r cymalau eraill.\nGweithgynhyrchir o pam polyethylen dyletswydd trwm, cryf; wyneb golchadwy ond ni fydd yn amsugno lleithder.\nDim mwy o lithro: gwnewch eich ymarfer corff gymaint â hynny'n ddiogel ac yn llyfnach gyda gwrthiant slip uwch ein mat ioga ffitrwydd. Rydym wedi dylunio'r matiau llawr ymarfer padio gydag arwynebau gwrthlithro dwy ochr sy'n rhoi gafael gwych i chi hyd yn oed pan fyddwch yn droednoeth ac yn helpu i atal anafiadau.\nMae ein matiau ymarfer ioga yn mesur 180 x 60 x 1 cm i ategu unrhyw faint corff ac mae ganddynt wytnwch eithriadol i'ch helpu i gadw cydbwysedd a sicrhau gwydnwch trawiadol hyd yn oed gyda defnydd bob dydd.\nRoedd yn hawdd cynnal a chadw: dim delio â matiau ioga rheolaidd sy'n amsugno arogleuon ac sy'n boen i'w lanhau. Gellir sychu'r mat ioga cyfforddus ffitrwydd gwinwydd yn hawdd ei lanhau â sebon a dŵr.


Canolfan Adnoddau Cymunedol y Fro - Bwrdd Iechyd Prifysgol Caerdydd a'r Fro\n› Canolfan Adnoddau Cymunedol y Fro\nMae Gwasanaeth Adnoddau Cymunedol y Fro (GACF) yn Dîm Iechyd, Gofal Cymdeithasol a Thrydydd Sector integredig yn Ysbyty'r Barri, sy'n cydweithio â gwasanaethau eraill ledled Caerdydd a Bro Morgannwg.\nRydym yn gweithio gyda phobl yn eu cartref eu hunain i sicrhau eu bod mor ymarferol annibynnol â phosibl mewn gweithgareddau byw pob dydd, gan leihau'r angen i dderbyn pobl i'r ysbyty ac am wasanaethau gofal tymor hwy'r Gwasanaethau Cymdeithasol. Cynigiwn hefyd ymyriad therapiwtig a chymorth ailalluogi i bobl ar ôl iddynt fod yn yr ysbyty, fel y gallant ddychwelyd i'w cartref mor fuan â phosibl. Anelwn at ddarparu cymorth ac ymyriad therapiwtig rhagorol sy'n canolbwyntio ar y cleient. Gweithiwn mewn partneriaeth â'r unigolyn tuag at gyrraedd nodau a nodwyd ar y cyd.\nMae'r tîm yn cynnwys Therapyddion Galwedigaethol, Gweithwyr Cymdeithasol, Seicotherapyddion, Therapyddion Lleferydd ac Iaith, Dietegwyr, Nyrsys, staff Cydlynu Gofal a Gweithwyr Cymorth Ailalluogi (Gofalwyr Cartref). Mae tua 45 o Weithwyr Cymorth Ailalluogi sy'n gweithio gyda phobl mewn modd galluogol i gefnogi'r unigolyn i fagu hyder ac annibynniaeth yn dilyn cyfnod o afiechyd. Mae Gweithwyr Cymdeithasol GACF yn gweithio gydag unigolion i ganfod anghenion cymorth parhaus, gan gysylltu â thimau rheoli gofal yn y Gwasanaethau Cymdeithasol i drefnu pecynnau cymorth parhaus os yw'n ofynnol.\nGall unigolion gael hyd at chwe wythnos o ymyriad therapiwtig a chymorth ailalluogi. Cydgynhyrchir rhaglen therapiwtig / cynllun cyflenwi gwasanaeth sy'n canolbwyntio ar y cleient gyda'r unigolyn, a chaiff ei adolygu drwy gydol y broses ymyrryd.\nMae GACF yn gweithredu 7 diwrnod yr wythnos a 365/6 diwrnod y flwyddyn. Mae'r tîm Therapi / Nyrsio ar waith rhwng 8.00am a 4.30pm, a'r Tîm Cymorth Ailalluogi rhwng 7.00am a 10.30pm.\nSicrhau'r lefelau uchaf posibl o annibyniaeth i unigolyn drwy ddarparu cymorth therapi a gofal cartref ailalluogi.\nCefnogi rhyddhau pobl o'r ysbyty 7 diwrnod yr wythnos.\nAtal derbyn pobl i'r ysbyty 7 diwrnod yr wythnos.\nGweithio gydag unigolyn i'w annog i gyrraedd ei botensial wrth gyfrannu tuag at ei ofal ei hun.\nAtal pobl rhag bod ag angen cymorth parhaus o'r timau gofal tymor hwy.\nDarparu gwasanaeth gofal cartref cofrestredig o ansawdd uchel.\nTrefnu cymorth o gwmpas yr unigolyn drwy gael at dîm amlddisgyblaeth.\nAtgyfeiriadau i GACF\nOs ydych yn yr ysbyty, bydd tîm y ward yn eich atgyfeirio i VCRS os yw'n ofynnol\nOs ydych gartref, gall eich meddyg teulu eich atgyfeirio i VCRS os oes angen\nCysylltu â GACF